Eksplozija evrooptimizma u Beogradu / Srbija / zone / home page - Osservatorio Balcani e Caucaso Transeuropa\nEksplozija evrooptimizma u Beogradu\nOdlučujući prodor u odnosima Beograda i Prištine: Kraj jedne mučne epohe 22.04.2013.\nSrbija između evroskepticizma birača i evroentuzijazma vlade 04.02.2013.\nPred izbore u Srbiji: vlasti diktiraju pravila 08.06.2020.\nIspunjavanje obaveza preuzetih dogovorom sa Kosovom sada postaje izvesnije, a sa priličnom dozom optimizma se može očekivati da će taj veliki regionalni konflikt biti zatvoren u dogledno vreme, na način na koji to žele Brisel i Vašington, a bez velikih politickih potresa i bez nasilja\n02.07.2013. - Dragan Janjić Beograd\nSrbija nije u potpunosti zadovoljna odlukom Saveta EU da se prva pristupna konferencija sa Evropskom unijom (EU) održi u januaru iduće godine, ali će i takva formulacija omogućiti vladajućem bloku predvođenom Srpskom naprednom strankom (SNS) Aleksandra Vučića da nastavi politiku koja je vođena u proteklih godinu dana. Čak ni činjenica da je početak pregovora uslovljen ispunjavanjem svih odredaba sporazuma koji je potpisan sa Kosovom ne narušava slavljeničku atmosferu.\nGotovo euforično zadovoljstvo koje se oseća u Beogradu omogućeno je zahvaljujući jednom na oko sitnom detalju – neposredno je pomenut datum (odnosno mesec) početka pregovora, umesto „zelenog svetla“ ili nekog drugog sličnog rešenja koje bi podrazumevalo da se pred kraj godine ponovo raspravlja i donosi odluka o datumu, u zavisnosti od efikasnosti primene sporazuma sa Kosovom.\nU osnovi, i jedno i drugo rešenje svode se na isto – biće datuma ukoliko budu ispunjeni postavljeni uslovi, što će Brisel veoma pomno nadgledati. Ali, konkretizacija za koju se Beograd izborio omogućava vladajućem srpskom bloku da na domaćoj političkoj sceni na velika zvona oglasi istorijsku pobedu. Uslovi bez čijeg nedvosmislenog ispunjavanje neće biti stvarnog početka pregovora sa EU će ostati u zasenku pobedničkog slavlja.\nVučić i njegov ključni koalicioni partner, srpski premijer Ivica Dačić, koji je lider Socijalističke partije Srbije (SPS), uložili su ogromne napore kako bi privoleli članice EU da se opredele za formulaciju o početku pregovora koja njima trenutno više odgovara. U tome su imali uspeha prevashodno zato što je većina evropskih zemalja razumela da su, kako stvari sada stoje, njih dvojica jedini u stanju da u praksi sprovedu zaokret u politici prema Kosovu i prema EU. Sada se očekuje da isporuče rezultat.\nPotpuno okretanje EU\nOdređivanjem uslovnog datuma početka pregovora Brisel je načinio novi korak u pretvaranju srpskih vlasti u pouzdanig partnera na čije odluke i poteze će se moći bitno uticati tokom celog procesa pregovora. Ispunjavanje obaveza preuzetih dogovorom sa Kosovom sada postaje izvesnije, a sa priličnom dozom optimizma se može očekivati da će taj veliki regionalni konflikt biti zatvoren u dogledno vreme, na način na koji to žele Brisel i Vašington, a bez velikih politickih potresa i bez nasilja.\nVladajuća SNS i njen lider Vučić, koji je neosporno najuticajnija politička ličnost u Srbiji, odavno su odlučili da naprave oštar rez u srpskoj politici i okrenu se realnosti. Za njih više nema povratka nazad i ponovne konfrontacije sa Briselom i Vašingtonom, a s obzirom na rastuću ekonomsku i socijalnu krizu, u potpunosti su zavisni od brzine kojom napreduju u evrointegracijama. Uslovi koje Srbija treba da ispuni verovatno nisu zadržani zbog sumnje i stvarne namere srpskih vlasti, nego zbog sumnje u njihovu sposobnost da posao obave na vreme.\nVučić i Dačić su put od političkih lidera na čije se krajnje namere u Briselu i Vašingtonu gledalo sumnjičavo do glavnog oslonca u primeni politike koja treba da dovede do stabilizacije regiona na novim osnovama, prešli za manje od godinu dana. Austrijski ministar spoljnih poslova Mihael Špindeleger je predložio da Dačić i kosovski premijer Hašim Tači dobiju međunarodno priznanje „Karlo Veliki“, a spekulacijama skloni srpski mediji počeli su nakon toga čak da pominju i Nobelovu nagradu za mir.\nZa srpske vlasti je od velikog značaja činjenica da Srbija, nakon suštinskog zaokreta u politici i sve očiglednijeg napretka u „pacifizaciji“ radikalno raspoloženih Srba na severu Kosova, postaje ravnopravan partner od poverenja. U Beogradu se sve manje govori o tome da međunarodna zajednica snažno favorizuje Prištinu. To je doskoro bila neka vrsta političke mantre na srpskoj političkoj sceni, budući da je osnovno polazište bilo da je Kosovo neodvojivi deo Srbije i da je podrška kosovskoj nezavisnosti udar na teritorijalni integritet Srbije.\nPromena koju su osmislili SNS i SPS, a koja je sa dobijanjem (istina uslovnog) datuma pregovora sa EU zapečaćena, u očaj baca kako nacionalističku, tako i proevropski opredeljenu opoziciju. SNS, prema najnovijim istraživanjima javnog mnjenja, ima više od 40 odsto podrške, dok su ultranacionalisti marginalizovani i gurnuti ispod cenzusa od pet odsto, ili se zadržavaju na nešto više od pet odsto podrške birača.\nDoskoro vladajuća Demokratska stranka (DS) je sa dominantne pozicije skliznula na ispod 15 odsto, ali je i dalje popularnija od Dačićeve SPS, dok se Liberalno demokratska partija drži iznad cenzusa. Te dve stranke, koje slove kao izrazito proevropski orijentisane, u okolnostima nastalim nakon prošlogodišnjeg izbornog poraza DS-a i proevropskog zaokreta SNS-a nisu uspele da se snađu. DS je suočena sa unutrašnjim raskolima i nije u stanju da pruži iole čvrst otpor sve izraženijoj dominaciji SNS-a.\nVučić i SNS na domaćoj političkoj sceni sada imaju izrazitu dominaciju koju će moći da uvećavaju sve dok uspevaju da održe socijalnu i ekonomsku stabilnost. Pošto je kriza sve izraženija, Vučić ima razloga da veruje da nikada neće biti toliko jak koliko je jak u ovoj godini, što ga samo po sebi tera da razmišlja o vanrednim izborima. Ideja je prosta – iskoristiti ubedljivu prednost i na talasu pozitivnih očekivanja stanovništva od dobijanja datuma početka pregovora sa EU učvrstiti vlast na svim nivoima.\nOdluku o eventualnim izborima SNS verovatno neće ni donositi ni saopštavati pre jeseni. Do tada, sadašnja vlada baviće se krupnim poslovima koji se tuču primene sporazuma sa Kosovom, počev od veoma osetljivog pitanja demontiranja takozvanih srpskih paralelnih institucija, pa do priprema novih kosovskih izbora koji će biti organizovani u okviru kosovskog sistema vlasti. Otpora radikalno raspoloženih Srba na Kosovu i radikalnih grupa i stranaka u samoj Srbiji će svakako biti, ali će ih vlada bez većih problema držati pod kontrolom.\nSNS će se svakako truditi da eventualni vanredni izbori u što je moguće većoj meri budu vezani za evropsku perspektivu, a da kosovsko pitanje bude marginalizovano. Otuda Vučić ima interesa da predano i uporno radi na brzoj primeno dogovora sa Kosovom, sa ciljem da ključne i najteže probleme reši do jeseni. Sa njegovog stanovnšta, idealno vreme za održavanje novih izbora moglo bi da bude neposredno nakon zvaničnog početka pregovora sa EU. Ako zaista uspe sve to da usaglasi, Vučić s pravom može očekivatu relativno dugu i ubedljivu dominaciju SNS na svim nivoima vlasti u Srbiji.


Poznato zbog čega Srbi sinoć nisu mogli da GUGLAJU I KORISTE JUTJUB: Problemi još uvek nisu skroz otklonjeni! - Mmedia Mreža | IT Svet\nIz kompanije navode da je u toku istraga šta je moglo da uzrokuje nastanak problema, prenose britanski mediji\nKompanija Gugl potvrdila je danas da je u nedelju došlo do sporadičnih prekida servisa zbog zagušenja mreže, zbog čega neko vreme nisu radile društvene mreže Snepčet, Jutjub i Gugl.\nU toku trajanja problema, korisnicima društvene mreže nisu bile dostupne ili su sporo radile, a najveći nivo zagušenja mreže bio je u Sjedinjenim Američkim Državama.\nKompanija Gugl je identifikovala problem na Gugl Klaudu navodeći da su korisnici mogli da vide spore performanse ili greške koje se ponavljaju tokom trajanja problema.\n- Naš tim inženjera završio je prvu fazu smanjenja problema i sada rade na drugoj fazi nakon koje očekujemo da se sve vrati u normalu - poručili su iz kompanije.\nNeposredno nakon prekida rada objavljena je i mapa na kojoj se vidi u kolikoj meri i gde je najviše pogođenih korisnika.\nKorisnici u Srbiji i celokupnoj Evropi takođe su osetili posledice ovog pada sistema i nije im bio omogućen pristup Jutjub platformi, kao ni ostalim Gugl servisima, poput Džimejla, Snepčeta, Gugl Drajva i mnogih drugih.


Grad Pirot dobar partner na projektu “Participativno budžetiranje” VIDEO - Pirot Plus Online\n26. maj 2016. 13:30 Lokalna samouprava Pirot Plus Online\nPovodom završetka projekta Participativno budžetiranje danas su u skupštinskoj sali Grada prezentovani rezultati dosadašnjeg rada. Reč je o projektu koji je imao za cilj iključivanje gradjana u kreiranje budžeta. Današnjem skupu prisustvovali su, pored zainteresovanih gradjana i predstavnici raznih udruženja gradjana.\nDanašnju konferenciju i radionicu otvorio je bivši predsednik Opštine, sada kandidat za gradonačelnika, Vladan Vasić.\nKalina Simić, koordinator projekta smatra da je Projekat pokazao da se budi svest gradjana i da je, imajući u vidu broj stanovnika Grada Pirota, odziv gradjana zadovoljavajući. Takodje, ona je istakla visok noivo profesionalnosti gradskih službi koje su saradjivale na projektu.\nNačelnica za privredu i finansije Pirota, Jagoda Šnele, kaže da su se gardjani uglavnom opredeljivali za rešavanje infrastrukturnih problema. Sva procedura koja je predvidjena projektom je u potpunosti sprovedena i od 5 projekata iz užeg izbora, dva će se finansirati sredstvima iz budžeta Grada.


Jeftini letovi iz Sudana za Britanske djevičanske otoke - Avionske karte Sudan Britanski djevičanski otoci - eSky.ba\nLetovi iz Sudana za Britanske djevičanske otoke\nPretražite letove iz Sudana za Britanske djevičanske otoke\nProvjerite najbolje ponude letova iz Sudana za Britanske djevičanske otoke\n✔ Postoje li posebne ponude za letove iz Sudana za Britanske djevičanske otoke na eSky.ba?\n✔ Mogu li se pobrinuti za osiguranje prilikom rezervacije leta iz Sudana za Britanske djevičanske otoke?\n✔ Ako rezerviram let iz Sudana za Britanske djevičanske otoke, mogu li rezervirati ujedno i smještaj?\n✔ Koje avio-kompanije nude letove iz Sudana za Britanske djevičanske otoke?\nBudite sigurni, da na eSky.ba ponuda letova iz Sudana za Britanske djevičanske otoke uključuje ne samo niskotarifne avio-kompanije, već i one koje su specijalizirane za visoki standard.


TACSO misija je unaprijeđenje kapaciteta i akcija OCD, kao i njihove demokratske uloge. Kroz TACSO aktivnosti izgradnje kapaciteta, podrške i pomoći, radi se na razvijanju osnaženog civilnog društva i na stimulisanju povoljnog okruženja i kulture za rad i razvoj civilnoga sektora.\nProjekat Tehnička podrška organizacijama civilnog drustva (TACSO 1) počeo je sa radom u avgustu 2009 godine, produžen je 2011. godine, i zvanično je završio sa radom u avgustu 2013. Projekat TACSO 2 počeo je u avgustu 2013. i radiće do avgusta 2017. godine.\nTACSO projekat je dio programa Podrška civilnom drustva (Civil Society Facility - CSF) koji je mehanizam Evropske unije (EU) koji podržava organizacije civilnoga društva (OCD) u zemljama koje još nisu članice EU. OCD igraju ključnu ulogu prema shvatanju EU, pošto se na njih gleda kao na važne aktere u podržavanju procesa pridruženja. Cilj CSF programa je da ojača civilno društvo kako bi organizacije bile u stanju da aktivno učestvuju u javnoj diskusiji, i da bi vremenom stekle potrebnu snagu da utiču na politike I procese donošenja odluka.\nTACSO 2 će nastaviti da radi u skladu sa pravcima i aktivnostima uspostavljenim tokom prve četiri godine, ali postoje četiri teme koje će biti u središtu svih projektnih aktivnosti:\nDalje jačanje uloge civilnog društva u nacionalnim procesima demokratizacije i pridruživanja;\nUnaprijeđenje komunikacije i vidljivosti doprinosa civilnoga sektora razvoju društva;\nPodrška u otkrivanju novih strategija i pristupa za mobilisanje sredstava potrebnih da bi se civilnom društvu obezbjedila održivost i razvoj; i\nPoboljšanje pravnih i institucionalnih okvira za aktivnosti civilnog društva.\nTACSO 2 će funkcionisati u okviru glavne komponente programa Ljudi ljudima (P2P) za izgradnju kapaciteta i vidljivosti organizacija civilnog društva, kao i podrška CSF.\nZa više informacija o TACSO 2 projektu, preuzmite našu brošuru i Informativni list.\nZa više informacija o naše prve četiri godine, molim vas pogledajte našu brošuru 2010 i brošuru 2012.


Prointer na vrhu liste najuspješnijih IT kompanija - Opcija\n09-07-2020 Biznis, Privreda\nPodatak da IT industrija raste s ambicijom da postane strateška privredna grana u Bosni i Hercegovini, sam po sebi pokazuje šta znači kad ste u takvoj industriji na mjestu broj jedan. Kompanija Prointer ITSS zauzela je tu poziciju po ostvarenom prihodu od skoro 45 miliona KM u prošloj godini. Biti među TOP 10 u IT sektoru i biti na tronu, svjedoči o tome da smo uspjeli da izgradimo kompaniju u čija se rješenja vjerovalo i vjeruje, kaže generalni direktor Prointera Bojan Vujić.\n“Punih pet godina gradimo domaću kompaniju koja se može pohvaliti kvalitetom, kadrom i društvenom odgovornošću u poslovanju u kojoj zajednički stvaramo moderno i napredno poslovno okruženje. Ono što Prointer razlikuje od ostalih je činjenica da radimo na velikim projektima sa kakvima se ni stručnjaci u mnogim drugim kompanijama nisu susretali, da smo uspjeli da osvojimo globalne tehnologije, prilagođavajući ih lokalnim potrebama i da smo uvijek davali i dajemo šansu svima da kod nas nauče ono što na nekom drugom mjestu ne bi imali priliku“, ističe Vujić.\nU analizu TOP 10 kompanija IT sektora koju je uradio poslovni portal Akta.ba, ušle su kompanije koje se bave proizvodnjom, odnosno računarskim programiranjem, izradom softvera, izradom i upravljanjem bazama podataka. Po ostvarenoj dobiti u 2019., na prvom mjestu našao se sarajevski Atlantbh sa 4,6 miliona KM, a odmah iza njih Lanaco sa 4,5 miliona KM dobiti u prošloj godini.\nAnaliza je pokazala da je 10 najboljih prihodovalo skoro 244 miliona KM, a procjenjuje se da IT industrija u Bosni i Hercegovini generiše oko milijardu maraka godišnje. Taj sektor bilježi i kontinuiran rast broja zaposlenih, na šta su u Prointeru posebno ponosni. Naglašavajući koliko im je kadrovska politika važna, Bojan Vujić ističe da je kompanija, uprkos krizi svjetskih razmjera, nedavno pokrenula novu kampanju zapošljavanja.\n“Pod motom ‘Pokreni karijeru danas’, na jedan sasvim drugačiji i inovativan način otvorili smo vrata za sve one koji žele da rade, uče i oprobaju se u vještinama koje nisu ni slutili da posjeduju. IT sektor, a prije svega naša kompanija, dokazao je da je branša koja nudi ogroman potencijal i nije vezana samo za ljude sa tehničkim zanimanjima. Imate mnoštvo interesantnih pozicija u IT sektoru na kojima su, recimo, ekonomisti, a koje mladi ljudi sa tom diplomom možda i ne razmatraju“, kaže Vujić.\nNaglašava da je Prointerov interaktivni oglas, osmišljen kao kreativni video u kojem svako sa svega nekoliko klikova može provjeriti je li došlo vrijeme za promjene u karijeri, imao veliki odjek i da je u kompaniju stiglo mnoštvo prijava za posao.\n„To nas izuzetno raduje, jer su čak i ovako teška vremena pokazala koliko je važno da postoje IT kompanije koje posluju na domaćem tržištu i sa njim dijele i dobro i loše. Pokazalo se, takođe, da je izuzetno važno graditi tim kojeg karakteriše spoj različitih znanja, vještina i sposobnosti i koji može da odgovori na sve izazove”, ističe Vujić.\nKako biti vidljiviji: Uz „Mikro znači više“ do svoje web stranice\nDecembar 5th, 2020\nKlijentima UniCredit Bank Banja Luka na raspolaganju beskamatni krediti za kupovinu namještaja u Como salonu\nDecembar 2nd, 2020\nPRIPREMAJU PONUDU: Francuska kompanija "Alstom" zainteresovana za gradnju beogradskog metroa\nNovembar 29th, 2020\nVidović: Budžet na skupštinskom zasjedanju 15. decembra


Povećan uvoz električne energije u BiH | Energetski portal Srbije\nPovećan uvoz električne energije u BiH\n25.06. 2017 Region\nBosna i Hercegovina je na uvoz električne energije za pet meseci ove godine potrošila 114 miliona KM, izveštava Indikator.ba na osnovu podataka Agencije za statistiku.\nTo je više nego dvostruko više nego u istom periodu prošle godine i gotovo identično vrednosti uvoza koji je ostvaren u celoj 2016. godini (115,4 miliona KM). Na drugoj strani, izvoz električne energije za pet meseci ove godine ostvaren je u vrednosti od 198 miliona KM i povećan je za 75,8 odsto u odnosu na isti period prošle godine.\nGlavni teret proizvodnje električne energije još uvek pada na termoelektrane koje učestvuju u ukupnoj proizvodnji energije sa više od 70 odsto. Poznato je da je proizvodnja iz termoelektrana znatno skuplja od proizvodnje u hidrolektanama, te to opterećuje poslovanje elektroprivreda.\nNakon što je u januaru uvezeno 320 GWh električne energije, u naredna dva meseca uvoz je pao na 212 GwH u februaru i 176 GWh u martu, da bi u aprilu ponovo porastao na 247 GWh. Najveći izvozni rezultat ostvaren je u martu kada je izvezeno 502 GWh električne energije.\nInače, bruto proizvodnja električne energije je u porastu, u aprilu je povećana za 5,4 odsto, a u martu za 13,7 odsto u odnosu na iste mesece 2016. godine. Rast u januaru i februaru iznosio je 13,1 odsto i 6,2 odsto, takođe u poređenju sa istim prošlogodišnjim mesecima.


Uz pomoć savjetnika iz bivše Demokratske stranke iz Beograda, poznatih kao “žuti lopovi” koji su uništili i tu stranku i opljačkali Srbiju do koske, a koji sada donose najvažnije državne odluke o javnim finansijama, upravljanjem javnim preduzećima, zaduženjima, prodaji državne imovine, ovaj dvojac je formirao međunarodnu kriminalnu organizaciju sa ciljem sticanja višemilionskih profita na štetu interesa Crne Gore.\nNajnovija akcija ove bande je pokušaj da se dug prema kineskoj EXIM banci za dionicu auto-puta, zamjeni za neki novi dug koji bi Vlada uzela, pod nepoznatim uslovima, od nepoznatih “kreditora” i bez odluke Skupštine.\nDug prema kineskoj EXIM banci je definisan Ugovorom o kreditu koji je usvojen u Skupštini i ne može se minenjati nikako osim da Vlada ponovo ispregovara sa EXIM bankom i eventualnim novim kreditorima oko uslova prenošenja kredita na treća lica. I taj Ugovor MORA ponovo biti proslijeđen Parlamentu na usvajanje.\nMinistar traži da Skupština na njega prenese svoja ovlašćenja i da on sa svojom ekipom ugovara uslove i da se o tome Skupština više ne izjašnjava.\nOvi Vladu treba što prije rušiti jer predstavlja opasnost po vitalne interese građana i države. Vlada švercera i finansijskih špekulanata je ogromni rizik i treba odmah da bude smjenjena.\nPolitički je neshvatljivo da se glasa zakon o budžetu u kojem su predložena protivustavna i protivzakonita rješenja koja otvaraju mogućnost teškog organizovanog kriminala i visoke korupcije.\nDa imamo nazavisno i profesionalno patriotsko tužilaštvo, Spajić bi danas već bio u Spužu.


Hapšenje Mladića značajno za žrtve i za budućnost BiH i regiona – Informer\nHapšenje Ratka Mladića je vrlo značajno za sve žrtve njegovih zločinačkih pohoda i za budućnost BiH i regiona, kazao je u četvrtak na vanrednoj konferenciji za novinare član Predsjedništva BiH Bakir Izetbegović.\nIstakao je da je pravda, u ovom slučaju prespora, ipak neizbježna, te da je hapšenje Ratka Mladića izvedeno od srbijanskih snaga uz pomoć zvaničnih institucija BiH.\n“O tome ćete više saznati od nadležnih za ovaj slučaj“, rekao je Izetbegović.\nHapšenje Ratka Mladića, dodao je Izetbegović, jedna je od pretpostavki za zadovoljenje pravde i budi nadu u konačno utvrđivanje svih činjenica i istine o onome što se dešavalo u toku, ali i poslije rata, odnosno periodu ne-hapšenja Mladića.\n“Ovo hapšenje će dati dodatni podsticaj procesima regionalnog pomirenja. Odlučnost koju je Srbija pokazala ovim hapšenjem daje nam za pravo da se nadamo jednom novom poglavlju u suradnji dviju država, a i pomoći će dijelu srbijanske i bh. javnosti u suočavanju s istinom iz prošlosti“, naglasio je Izetbegović.\nSamog Mladića, Izetbegović je okarakterizirao kukavicom koji je “bio u stanju narediti ubijanje hiljada dječaka, a nije pokazao nimalo lične hrabrosti da se suoči s optužbama“.\n“Krio se kukavički i dopustio da bude uhapšen na ovakav način. Ovo je poruka svima onima koji su u njemu vidjeli ličnog i nacionalnog heroja. Evo, imaju šansu da sad kreiraju pravu sliku o njemu“, rekao je Izetbegović.


PREDSEDNIK VUČIĆ NAJAVIO NOVI KONTIGENT VAKCINA: U ponedeljak ili utorak stiže 211.000 fajzerovog cepiva – UDARNA VEST . rs\nPREDSEDNIK VUČIĆ NAJAVIO NOVI KONTIGENT VAKCINA: U ponedeljak ili utorak stiže 211.000 fajzerovog cepiva\nnedelja, 18. aprila, 2021 nedelja, 18. aprila, 2021 2 min read UdarnaVest .rs\n„Kinezi i Fajzer rade kao švajcarski sat, što se tiče isporuka vakcina, svaka im čast. U ponedeljak stiže to, a onda u sledeću nedelju mislim da stiže još 500.000 (kineskih vakcina)…ali ajde da ne govorim još ništa“, kazao je Vučić sinoć gostujući na B92.\nDodao je da su kineske vakcine – 500.000 sledeći kontignet, posle dolaska fajzerovih vakcina koje stižu najverovatnije sutra.\n„I znam da će Kinezi nama da daju još milion vakcina u maju“, naveo je Vučić.\n„Zato što smo bili pametni i sposobni. Srbija jeste na evoropskom putu i mi moramo da idemo ka Evropi, ali nisam budala da ne smeme da izgovorim šta mislim nekom u Briselu. Ako mislite da vam je poteban predsednik da ga šutiraju kao loptu i u Briselu, Zagrebu i Podgorici, vratite neke predsednike na vlast i imaćete ih opet“, poručio je Vučić.\nNe veruje da će, kako kaže, nekom u Briselu smetati što će Srbija prozvoditi vakcine, ali da verovatno nisu oduševljeni. Istakao je da je za Srbiju važno da bude na evropskom putu više zbog političke stabilnosti, a manje ekonomske.\nUDARNA VEST.rs ( Kurir)\naleksandarvucic, covid19rs, fajzer, vakcina


Milovanovićima dupla pobeda na Ušću | TRKE.rs\nMilovanovićima dupla pobeda na Ušću\nBraća Nemanja i Mirko Milovanović fantastičnom vožnjom su stigli do duple pobede na Ušću u Divziji IV, u kojoj nastupaju vozila zapremine do 2.000 kubnik santimetara.\nNemanja Milovanović vozi u klasi 2.000 E1, trijumfovao je u današnjoj trci uz najbolje vreme kruga 1,02,343. Nemanja je u klasi E1 nadmašio Vladu Kostića koji je u generalnom poretku završio kao petoplasirani.\nMirko Milovanović koji u svom Fordu nastupa u klasi SP uspeo je da stigne do drugog mesta, ostaviviši iza sebe Aleksandra Tošića u Hondi i Dragana Stojkovića koji nastupa u automobilu Alfa Romeo. Darko Božilović se borio za drugo mesto, kada se iza njegovog Forda pojavio oblak belog dima.\nU klasi 2.000 N najbrži je bio Nešić Stefan, koji je u generalnom plasmanu završio kao šestoplasirani i jedini takmičar klase.


eu.me - O IPA programima\nKako bi podržala države potencijalne kandidate i kandidate u naporima da ispune kriterijume za članstvo u EU, Evropska komisija je 2006. odlučila da sve dotadašnje oblike podrške zemljama kandidatima i potencijalnim kandidatima za članstvo (CARDS, SAPARD, ISPA, PHARE, Turkey Instruments) objedini u jedan univerzalni Instrument pretpristupne podrške (Instrument for Pre-Accession Assistance – IPA).\nOvaj jedinstveni instrument je zamišljen kao sveobuhvatna podrška procesu evropske integracije, kako u oblasti finansijske podrške, tako i u oblasti tehničke i ekspertske podrške reformama, koje se sprovode u zemlji. Instrument IPA sprovodi se kroz više zasebnih dijelova, odnosno komponenti, od kojih se svaka sprovodi kroz pojedinačne projekte ili druge oblike sprovođenja podrške (zavisno od komponente). Svaki projekat, pored sredstava Ipe, mora imati određeni iznos sredstava nacionalnog kofinansiranja. Ovaj iznos varira u zavisnosti od komponente Ipe, vrste projekta i tipa ugovora kroz koji se projekat realizuje.\nPropisan je u minimalnom procentualnom iznosu i kreće se od 10% do 15%. U zavisnosti od potreba projekta, može biti i više od propisanog iznosa. Ovo i ostala pravila za implementaciju podrške iz Ipe definisani su u Implementacionoj uredbi Ipe:\nUredba_Evropske_komisije_br._7182007.pdf, od 12. juna 2007.\n(Implementaciona regulativa za Ipu), uključujući\nDa bi se obuhvatile glavne potrebe država u procesu evropske integracije, podrška iz Ipe podrška u zemljama potencijalnim kandidatima i kandidatima za članstvo sprovodi se kroz pet komponenti.


Ministar državne uprave i lokalne samouprave Branko Ružić razgovarao je danas sa gradonačelnicima/predsednicima opština i predstavnicima sledećih lokalnih samouprava: Šabac, Sombor, Pirot, Paraćin, Loznica, Kanjiža, Čajetinai Tutin, kao i sa predstavnicima Stalne konferencije gradova i opština (SKGO) o nastavku dijaloga resornog ministarstva po pitanju zahteva koje su ranije izneli gradonačelnik Šapca i predsednici opština Paraćin i Čajetina.\nSTEVIĆ: VAŽNO DA U DONOŠENjE ODLUKA NA LOKALU BUDU UKLjUČENI I GRAĐANI\nDržavni sekretar u Ministarstvu državne uprave i lokalne samouprave Bojan Stević izjavio je da je izuzetno važno da u donošenje politika na lokalnom nivou budu uključeni i građani.\n„Zakonom o državnoj upravi, kao i Zakonom o lokalnoj samoupravi smo to i izmenili“, rekao je Stević na konferenciji „Kreiranje javnih politika na lokalnom nivou zasnovanih na podacima“, koju organizuje Tim za socijalno uključivanje i smanjenje siromaštva pri kabinetu premijerke.\nOn je istakao da građani moraju da se pitaju gde će se i šta graditi na lokalu, da daju svoje sugestije i komentare na lokalne politike, jer je to prava demokratija na delu.\n„Otvorenost i transparentnost su ključne, kako zbog povećanja odgovornosti vlasti, tako i zbog povećanja poverenja građana u institucije ove države“, rekao je Stević.\nOn je podsetio da su Strategijom reforme javne uprave 2014. godine , konačno obuhvaćeni i opštine i gradovi i javne službe u reformske procese, shvatajući nužnost reformisanja i njihovog rada za bolji kvalitet usluga prema građanima.\nStević je istakao važnost indeksa društvenog razvoja gradova i opština, koji će omogućiti opštinama da nastave sa kreiranjem lokalnih politika na osnovu proverljivih i dostupnih podataka, kao što je DEV info baza.\nPozvao je gradove i opštine da ovakav mehanizam provere i da upoređivanje stanja koriste na dalje.\nStević je zahvalio na podršci Timu za socijalno uključivanje i smanjenje siromaštva i Švajcarskoj kancelariji za saradnju.\nRUŽIĆ: PODRŠKA ZA USPOSTAVLjANjE JEDINSTVENOG UPRAVNOG MESTA U OSAM OPŠTINA\nMinistar državne uprave i lokalne samouprave Branko Ružić izjavio je da je osam gradova i opština u Srbiji od tog ministarstva dobilo ukupno 52 miliona dinara za uspostavljanje jedinstvenog upravnog mesta.\nTa sredstva, koja su bespovratna, biće raspodeljena na osam lokalnih samouprava i gradskih opština – Lazarevac, Žitište, Šabac, Sombor, Smederevska Palanka, Kruševac, Pirot i Bela Palanka.\nOn je podsetio da je javni poziv za prijavu jedinica lokalne samouprave i gradskih opština za dobijanje podrške za uspostavljanje jedinstvenog upravnog mesta objavljen 12. oktobra ove godine.\nPOČINjE NACIONALNO GODIŠNjE TAKMIČENjE ZA IZBOR NAJBOLjE PRAKSE\nViše informacija o Javnom pozivu za takmičenje na http://www.mduls.gov.rs/aktivnosti-obavestenja.php#a173\nSlužbenici MDULS-a na obuci za E-pisarnicu\nPrimena novih tehnologija i servisa smestila je Ministarstvo državne uprave i lokalne samouprave u centar promena koje donose do sada najveće transformacije državne uprave. To je razlog zbog kog bi mi, službenici ovog Ministarstva, trebalo da budemo predvodnici“ poručila je sekretarka Ministarstva Stanija Višekruna službenicima Ministarstva na obuci za korišćene unapređene verzije aplikacije za E-pisarnicu.\nMinistarstvo je u toku 2015. godine sprovelo postupak izrade softvera za podršku upravljanju organizacijom i procesima u okviru organizacije u cilju smanjenja birokratije, transparentnosti u radu, kao i povećanje efikasnosti. Zahvaljujući ovom softeveru, svi predmeti Ministarstva državne uprave i lokalne samouprave evidentirani u pisarnici Uprave za zajedničke poslove Republičkih organa se skeniraju i elektronski putem prosleđuju obrađivačima koji sa radom na predmetu počinju i pre no što ga dobiju u papirnom obliku dostavljen. Softer takođe omogućava da se predmet dostaviti svim učesnicima elektronski.\nAplikativno rešenje elektronske pisarnice je u ovoj godini unapređeno i njegova potpuna implementacija se očekuje od početka 2019. godine.\nRad u unapređenoj aplikaciji elektronske pisarnice omogućava obradu predmeta koji se odnose na poslove javnih nabavki sa uključivanjem svih učesnika u procesu, na finansijake obaveze Ministarstva na način da svi koji su uključeni u proces daju svoje izveštaje i saglasnosti kroz aplikaciju, obradu dokumentacije vezane za prava zaposlenih (izrada rešenja, potvrda i drugih dokumenata) i dostava elektronskim putem, obradu i drugih predmeta koji se odnose na učešće više unutrašnjih organizacionih delova ministarstva sve u cilju efikasnosti i uštede kancelarijskog materijala (mišljenja na zakone, uredbe, pravilnike...). Unapređena aplikacija omogućava još i slanje dokumenta na saglasnost ka više rukovodioca koji mogu konsultovati svoje saradnike i odobravanje dokumenta sa posebnim prikazom odobravanja (revizorski trag). Uvodi se i mogućnosti za uvođenje elektronskog potpisa dokumenta, korekciju naziva predmeta ili dokumenta u slučajevima greške.\nElektronski sistem kancelarijskog poslovanja je ključni element za automatizaciju i pojednostavljenje administrativnih procedura. Elektronsko upravljanje predmetima smanjuje operativne troškove i modernizuje birokratske procedure, što će poslovanje učiniti efikasnijim, oslobađajući resurse koji omogućavaju pružanje usluga na bolje organizovan i ekonomičniji način.\nRužić: Još devet zakona za bolju upravu\nNarodni poslanici danas su usvojili devet 1predloga zakona iz nadležnosti Ministarstva državne uprave i lokalne samouprave koji predstavljaju nastavak reforme javne uprave sa ciljem dalje profesionalizacije i efikasnijeg rada administracije u korist svih građana Srbije.\n„Zadovoljstvo mi je što je još jedan niz zakona usvojen u Narodnoj skupštini“, rekao je ministar Branko Ružić poručujući da su oni veoma važni za uređenje upravljanja ljudskim resursima, jer ipak, kako kaže, zaposleni su ti koji su nosioci reforme javne uprave, i potrebno je obezbediti im adekvatan profesionalni razvoj.\nPored toga, on je naveo da se uvodi i sistem komptencija (skup znanja, veština, osobina, stavova i sposobnosti koje državni službenik treba da poseduje) koji je važan za privlačenje i zadržavanje kvalitetnih kadrova kroz uvođenje u posao, ocenjivanje, napredovanje, sistem plata, usavršavanje i drugo.\nKada je reč o lokalu, na jedinstven način uređuju se prava i dužnosti pokrajinskih i lokalnih službenika i obezbeđuju se uslovi za punu profesionalizaciju i depolitizaciju kadrova.\nOn ističe da se dopunama u radu inspekcija postiže bolji odnos inspektora i privrednika, a da su uvedeni novi mehanizmi za kontrolu i sankciju onih koji svesno krše zakon i ugrožavaju bezbednost i zdravlje naših građana. „Prikrivena kupovina biće veoma interesantan mehanizam za inspektore jer se ona obavlja bez prethodnog obaveštavanja subjekta“, objašnjava Ružić i dodaje da se tokom takve kupovine prikupljaju dokazi, a tek posle obavljene kupovine predočava nalog za inspekcijski nadzor.\nPogledajte o kojim novinama je reč.\n1Predlog zakona o izmenama i dopunama Zakona o državnim službenicima\n9 NOVIH ZAKONA IZ NADLEŽNOSTI MINISTARSTVA DRŽAVNE UPRAVE I LOKALNE SAMOUPRAVE\nREZULTATI I EFEKTI REFORME INSPEKCIJA\nMinistar državne uprave i lokalne samouprave Branko Ružić je, povodom proslave Dana vrtića, posetio predškolsku ustanovu „Biseri“ u Trsteniku za čiju je rekonstrukicju krova Ministarstvo obezbedilo sredstava iz Fonda za lokalne samouprave.\n„Najdraži su mi projekti čiji su korisnici deca“, rekao je ministar tokom obilaska vrtića. On je naglasio da je Ministarstvo obezbedilo 4.7 miliona dinara za popravku krova ove ustanove kako bi se stvorili uslovi za boravak 286 deteta i rad 24 vaspitača.\n„Mi smo taj fond već uvećali 30 puta u odnosu na prethodnu godinu, a za sledeću će sredstva biti veća čak 52 odsto“, istakao je govoreći da je važno da se ovaj fond uvećava iz godine u godine, jer su opštine ove godine iskazale potrebe sedam puta veće no što su to bila raspoloživa sredstva.\nMinistar tokom boravka u Trsteniku posetio i opštinsku upravu kako bi stekao uvid u njihov rad i obezbeđivanje kvaliteta usluga koje pružaju građanima. „Drago mi je da opštinska uprava koristiti mehanizme, kao što je eZUP, koji obezbeđuje lakšu komunikaciju između organa, ne tražeći od građana podatke koje uprava već poseduje“, rekao je Ružić i podsetio je da je uprava umesto građana dokumenta razmenila do sada 800.000 puta.\nStević: Nastavak saradnje Srbije i Koreje u oblasti eUprave\nRužić: Značajna iskustva Gruzije u uspostavljanju jedinstvenog upravnog mesta\nMinistar državne uprave i lokalne samouprave Branko Ružić razgovarao je sa ambasadorom Gruzije u Srbiji, sa sedištem u Atini, Josebom Nanobašvilijanom o značaju saradnje MDULS-a i Ministarstva pravde Gruzije, sa kojim je potpisan Memorandum o saradnji u oblasti reforme javne uprave.\nMemorandum je potpisan je 20. novembra 2017. godine i odnosi se na poboljšanje usluga javne uprave i stvaranje efikasnije i transparentnije administracije.\nMinistar Ružić je istakao na sastanku da je zahvalan na uvidu u to kako Gruzija komunicira sa građanima kroz jedinstveno upravno mesto.\nOn je najavio da će za nekoliko dana biti potpisani ugovori sa osam odabranih gradova i opština u Srbiji u kojima će takav sistem biti uspostavljen početkom sledeće godine.\n„To je pilot projekat, kroz koji ćemo videti sve nedostatke i prednosti ovog mehanizma, kako bismo tokom 2020. godine mogli da ga implemetiramo u što više opština u Srbiji“, rekao je ministar Ružić.\nOn je dodao da je pohvalno to što su neke opštine već krenule sa takvim načinom rada i dodao da nema sumnje da je namera vlade da se takva vrsta usluge pruži svim građanima, u svakom delu Srbije.\nSagovornici su predložili da se na proleće sledeće godine organizuje poseta i sastanak ministra pravde Gruzije, kojeg bi pratili i eksperti, sa nadležnim ministarstvima Srbije, kako bi razmenili iskustva, znanja i primere dobre prakse.\nRUŽIĆ: SARADNjA GRADOVA I OPŠTINA U VANREDNIM SITUACIJAMA ZA DOBROBIT SVIH GRAĐANA\nMinistar državne uprave i lokalne samouprave Branko Ružić istakao je da je udruživanje gradova i opština neophodno za efikasnije rešavanje problema i bolje reagovanje na lokalu u vanrednim situacijama.\n„Hvala Stalnoj konferenciji gradova i opština na podršci da takav mehanizam uvrstimo i u poslednje izmene Zakona o lokalnoj samoupravi, jer su one bile proizvod potreba koje ste vi ispred lokalnih samouprava istakli kao dosadašnji problem u funkcionisanju kada su u pitanju procesi smanjenja rizika od katastrofa i upravljanja vanrednim situacijama“, rekao je ministar Ružić.\nOn je na konferenciji „Udruživanje gradova i opština u slivove kroz primenu Zakona o smanjenju rizika od katastrofa i upravljanju vanrednim situacijama“, koju organizuje SKGO, istakao da će se na ovaj način pronaći rešenje za takve situacije vezane za nedostatak ljudskih i finansijskih kapaciteta, a sa druge strane obezbediće se održivi razvoj lokalnih zajednica.\nRužić se zahvalio i gradu Kraljevu na prvoj inicijativi o udruživanju koja se proširila na mnoge.\n„Posebno me raduje da čujem da će na proleće sledeće godine biti potpisan prvi sporazum između 18 opština i gradova sliva Zapadne Morave, radi udruživanja i finansijskih i administrativnih kapaciteta u cilju rešavanja zajedničkih problema“, istakao je ministar Ružić.\nTo će, kako je istakao, obezbediti i službu na ovom nivou koja će baviti raznim pitanjima, između ostalog i obezbeđivanjem civilne zaštite, što jeste korak dalje u ovoj oblasti.\nDodao je da će i Nacionalna akademija za javnu upravu takođe imati veliku ulogu u obukama i akreditaciji službenika za obuke za poslove smanjenja rizika i civilne zaštite.\n„I u svakom poslu ovog tipa, svakoj inicijativi imaćete punu podršku Ministarstva državne uprave i lokalne samouprave jer jedino udružene opštine mogu efikasnije da rade na jačanju sopstvene otpornosti“, rekao je Ružić.\nPodsetio je da su zajedno sa Kancelarijom za javna ulaganja i Stalnom konferencijom gradova i opština podržali i SEE URBAN projekat koji je finansiran od strane EU, a sprovodi ga UNDP.\n„Kroz taj projekat od 2016. godine unapređujemo saradnju i koordinaciju opština i gradova u oblasti smanjenja rizika od katastrofa i njihovo institucionalno jačanje, kako kroz izradu posebnih dokumenata, tako i kroz razmenu iskustava, znanja i inofrmacija“, istakao je ministar Ružić.\nMDULS I SAVET EVROPE: UNAPREĐENjE SARADNjE I PODRŠKA REFORMAMA\nMinistar državne uprave i lokalne samouprave Branko Ružić razgovarao je danas sa direktorkom Direktorata za demokratiju Saveta Evrope Snežanom Samardžić Marković o saradnji ove dve institucije koja je pohvaljena kao veoma plodotvorna.\nKako je najavljeno na jučerašnjem sastanku ministra Ružića i novog šefa Misije Saveta Evrope Tobiasa Flesenkempera, Evropska unija i Savet Evrope će podržati dalje jačanje kapaciteta na lokalu sa još četiri miliona evra od januara sledeće godine, na čemu se ministar i danas zahvalio predstavnici Saveta Evrope.\n„Konkretne podrške u reformi nam mnogo znače, posebno na lokalu“, istakao je ministar, podsećajući da opštine i gradovi imaju najviše obaveza u procesu pristupanja Evropskoj uniji, kao i kada je reč o primeni reforme javne uprave.\nOn je kazao: „Kroz prethodnu fazu podrške obučeno je 1400 službenika na lokalu čime će se doprineti ujednačenom postupanju uprave prema građanima, bez obzira na to gde se nalazite“.\nGospođa Samardžić-Marković je rekla da postoji niz drugih aktivnosti u kojima može da se unapredi saradnja Republike Srbije i Saveta Evrope, i to u pogledu očuvanja kulturne baštine i promocije manjinske politike, te je na sastanku dogovoreno da se sa realizacijom tih aktivnosti započne u narednom periodu.\nRUŽIĆ: PRIPREMAMO AKCIONI PLAN ZA ZAPOŠLjAVANjE MLADIH INSPEKTORA\nOn je istakao značaj platforme E-inspektor, koja predstavlja digitalizaciju rada inspektora na delu, i u koju su za sada umrežene četiri inspekcije - tržišna, inspekcija rada, sanitarna i upravna.\nU Srbiji ima 42 inspekcije u 14 ministarstava koje kontrolišu primenu propisa u raznim oblastima - bezbednost objekata, infrastrukture, hrane, okruženja, proizvoda, saobraćaja, kao i one koje kontrolišu rad državnih organa, javnih službi, privrednih subjekata. Ukupan broj republičkih i lokalnih inspektora je oko 6500.\nMDULS I MISIJA SAVETA EVROPE: IMAMO ISTI CILj – BOLjA UPRAVA ZA SVE GRAĐANE!\nMinistar državne uprave i lokalne samouprave Branko Ružić razgovarao je danas sa novim šefom Misije Saveta Evrope Tobiasom Flesenkemperom o nastavku saradnje u cilju podizanja kapaciteta lokalnih samouprava i unapređenja uslova za ostvarivanja prava pripadnika nacionalnih manjina.\n„Veoma smo zahvalni na dosadašnjim projektima“, rekao je ministar i dodao da su oni itekako podigli nivo razumevanja, znanja zaposlenih u opštinama i gradovima o novom zakonodavnom okviru čime se omogućava i njegova adekvatnija primena. Tu posebno misli na Zakon o lokalnoj samoupravi, koji je doneo veće uključivanje građana u donošenje politika i jačanje međuopštinske saradnje, kao i tri zakona kojima se unapređuje ostvarivanje prava manjina u oblasti jezika i pisma, zaštiti prava i sloboda, kao i rad nacionalnih saveta nacionalnih manjina.\nFlesenkemper je istakao da će se, zahvaljujući Evropskoj uniji i Savetu Evrope, početkom naredne godine obezbediti još četiri miliona evra za nastavak podrške lokalu, posebno u oblasti unapređenja ljudskih resursa.\n„U svemu ovome što radimo ključna je koordinacija svih aktivnosti kako bismo osigurali uspeh projekata“, rekao je on i podvukao da je u tome važna uloga Ministarstva koje je do sada ovaj posao do sada odlično radilo.


Centar "Okusi Hercegovinu" u srcu Starog grada Mostara - Akta.ba\nCentar "Okusi Hercegovinu" u srcu Starog grada Mostara\n11.03.2010. 09:58 / Izvor: eKapija.ba\nNa jednom od najupečatljivijih uglova starog dijela grada Mostara, u povijesnoj gradskoj jezgri koja je pod zaštitom UNESCO-a, samo tridesetak metara od Starog mosta, 10. marta je svečano otvoren Centar za promociju tipičnih proizvoda i teritorija Hercegovine.\nJedna multifunkcionalna struktura u kojoj je smještena trgovina za prodaju tradicionalnih poljoprivredno - prehrambenih i zanatskih proizvoda, jedan info-point za poljoprivredne, kulturne i prirodne resurse ruralne Hercegovine i na kraju servisni centar za realizaciju projekata u cilju valorizacije tipičnih proizvoda i teritorija i inicijativa za tehničku i financijsku potporu proizvođačima. Jedna polazna točka za turiste, ali također i nada za sve građane Mostara i BiH koji imaju želju da upoznaju, a u mnogim slučajevima i da ponovo otkriju vrijednosti i kvaliteta starih i autentičnih tradicija, saznanja i okusa Hercegovine, saopćio je Ured za informisanje Grada Mostara.\nCentar je jedna od inicijativa koju je podržala talijanska nevladina organizacija UCODEP i Udruženje "Okusi Hercegovinu", u okviru projekta "Zaštita i valorizacija poljoprivrednih tradicionalnih proizvoda od vrijednosti za Hercegovinu" kao i Ministarstva vanjskih poslova Italije, Regije Toskana i Provincije Arezzo. Jedan je od integriranih projekata, realiziran od Ucodep i Cefe, koji predviđa direktne intervencije za poboljšanje kvalitete promocije hercegovačkog sira iz mijeha, vina žilavka i blatina i meda u pojedinim pilot područjima Hercegovine, ali također i izravne akcije za promoviranje teritorije. Ukupne investicije projekta su 3.300.000 eura od čega 1.650.00 eura investira Ministarstvo vanjskih poslova Italije, 500.000 eura NVO Ucodep, Cefa i ostali talijanski partneri, a 1.150.000 eura ide na teret lokalnih partnera.\nVažan prilog u pokretanju Centra dao je Grad Mostar koji je financirao obnovu prostora investirajući oko 49.000KM, te je isti ustupio Udruženju "Okusi Hercegovinu", koje je ujedno i odgovorni subjekt za vođenje uslužnih aktivnosti, na privremeno besplatno korištenje. Svečanosti su uz ostale bili nazočni i veleposlanik Republike Italije u BiH, Raimond De Cadorn, gradonačelnika Mostara, Ljubo Bešlića, i predsjednika Provincije Areco, Robert Vasaia, kao brojnih predstavnika, predstavnika lokalnih uprava, entitetskih i državnih institucija, predstavnika privatnog i nevladinog sektora iz cijele Bosne i Hercegovine svečanom otvaranju Centra ističu značaj koju inicijativa ima za ovaj grad kao i za cjelokupno područje.\ntradicionalni autohtoni proizvodi\nGOJKA VUKOVIĆA BROJ 2 MOSTAR 88106 Mostar


Stefan Slijepčević - novi predsjednik Studentskog parlamenta\n29/11/2021 | 15:33 ⇒ 16:10 | Autor: SRNA\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević danas je u Rektoratu Univerziteta u Istočnom Sarajevu prisustvovao konstitutivnoj sjednici Studentskog parlamenta, na kojoj je za novog predsjednika izabran Stefan Slijepčević.\nStefan SlijepčevićFoto: SRNA\nRajčević je rekao novinarima da je ovo treći put kako prisustvuje konstitutivnim sjednicama Studentskog parlamenta u Istočnom Sarajevu, što čini i na Univerzitetu u Banjaluci, a kao razlog tome naveo je što ulogu ministra doživljava kao neko ko treba da bude servis, prije svega, studentima, a zatim i cjelokupnoj akademskoj zajednici.\nOn je podsjetio da je Ministarstvo, kada je pokrenulo čitav narativ oko reforme visokog obrazovanja, postavilo studenta u centar te reforme, te rekao da je nakon današnje sjednice razgovarao sa predstavnicima studenata i informisao se o određenim aktuelnostima i problematici u vezi sa studentskim standardom iz domena studentskih prava.\nOn je naveo da, od izbora ove vlade, Ministarstvo u kontinuitetu ima odličnu saradnju sa studentskim predstavnicima i izrazio uvjerenje da će naći rješenje za sve trenutne, kao i potencijalne probleme u budućnosti.\nRajčević je rekao da vjeruje da studentski predstavnici Univerziteta u Istočnom Sarajevu i Banjaluci cijene sve što i Vlada Republike Srpske i Ministarstvo čine za visoko obrazovanje, prije svega mjere koje su usmjerene na princip besplatnog školovanja za sve redovne studente, te velika infrastrukturna ulaganja u oba univerziteta.\n- Vlada i Ministarstvo to čine samo sa jednom željom i mišlju, a to je da obezbijede najbolje uslove za one koji će sutra da preuzmu budućnost Republike Srpske u svoje ruke - naglasio je Rajčević, dodajući da će vrata njegovog kabineta, za studente oba javna univerziteta, uvijek biti otvorena.\nNavodeći da su studenti budućnost Republike Srpske, rektor Univerziteta u Istočnom Sarajevu Milan Kulić istakao je da Vlada Srpske, Univerzitet u Istočnom Sarajevu, kao i lokalne zajednice, moraju sve da učine na stvaranju još boljeg ambijenta za studiranje na ovom univerzitetu.\n- U mom dvogodišnjem mandatu, Vlada kontinuirano ulaže u ovaj Univerzitet. Novim Zakonom o visokom obrazovanju prvi put je omogućeno studentima da studiraju iz budžeta Srpske, a novim pravilnikom o stipendiranju predviđeno je da se daju stipendije studentima koji studiraju na našim javnim univerzitetima. Na taj način Vlada pokušava da poboljša upisnu politiki na oba javna univerziteta - izjavio je Kulić.\nPrema njegovim riječima, veoma brzo će krenuti izgradnja studentskog doma, što će sigurno povećati broj upisanih studenata na četiri fakulteta koja su na području opštine Istočno Novo Sarajevo.\nKulić je dodao da je prošle sedmice završen tender za izgradnju zgrade Rektorata i Muzičke akademije, te izrazio nadu da će radovi početi što skorije.\nNovoizabrani predsjednik Studentskog parlamenta Univerziteta u Istočnom Sarajevu Stefan Slijepčević istakao je da je jedinstvo najbolje sredstvo kojim mogu da poboljšaju studentski standard i zaštite prava i interese studenata na najbolji način.\nU ime svih studenata ovog univerziteta, on je zahvalio resornom ministru koji se u prethodnom periodu izborio za nove studentske domove u Istočnom Sarajevu, novu zgradu Fakulteta fizičkog vaspitanja i sporta na Palama, te buduću novu zgradu Rektorata i Muzičke akademije.\n- Naši pravci djelovanja, kao Studentskog parlamenta, biće poboljšanje upisne politike na našem univerzitetu, koji ima vrhunski profesionalni kadar - poručio je Slijepčević.\nPotpredsjednik Unije studenata Republike Srpske Uroš Bjelica smatra da će funkciju predsjednika Studentskog parlamenta, koju je on obavljao prethodne dvije i po godine, Slijepčević još bolje vršiti.\n- Zajedno ćemo, u koordinaciji Unije studenata Republike Srpske i Studentskog parlamenta, sprovoditi dalje aktivnosti - izjavio je Bjelica.


LJAJIĆ: Ne postoji osnov za raskid saradnje sa Huawei | Ekspres.net\nNe postoji bilo kakav osnov da Srbija raskida dosadašnji nivo saradnje sa Huawei, kaže za Radio Slobodna Evropa ministar trgovine, turizma i telekomunikacija u Vladi Srbije Rasim Ljajić, povodom restrikcija koje je američka kompanija Google uvela kineskoj kompaniji Huawei.\n“Mi ne želimo da budemo kolateralna šteta sukoba velikih telekomunikacionih kompanija. Ovde se radi o sukobu dva giganta“, kaže Ljajić za Slobodnu Evropu.\nOn dodaje da je u toku realizacija više ugovora koje je Srbija potpisala sa tom kineskom kompanijom.\n“Do kraja iduće godine 750 hiljada domaćinstava biće povezano optičkom mrežom, što je upravo rezultat potpisanog dogovora sa Huawei, vrednog 150 miliona evra“, ističe Ljajić.\nMinistar napominje i da je Huawei bio “korektan partner”, te da nema potrebe da se dosadašnji nivo saradnje raskida.\n“Mnoge telekomunikacione kompanije u Evropi imaju slične ugovore, rade sa Huawei i ne nameravaju da to prekinu, s obzirom na to da je on u ovom trenutku najveći snabdevač telekomunikacionom opremom u svetu“, navodi Ljajić.\nNemačka je, kako piše RSE, najavila donošenje specijalnog zakona kojim bi se osigurala da Huawei neće predati podatke kineskoj državi, pre nego što dozvoli tom proizvođaču telekomunikacione opreme da učestvuje u gradnji 5G (pete generacije) mobilne mreže. Upitan da li je Srbija razmatrala donošenje sličnih mera kojima bi se regulisalo poslovanje Huawei, Ljajić je odgovario da se to u ovom trenutku ne razmatra.\n“U ovom trenutku to nije opcija, niti ima potrebe za donošenjem bilo kakvog posebnog zakona. Postoji čitav niz zakona i imamo pravni osnov ukoliko je potrebno da se na bilo koji način zaštitimo. Mislim i da to velike telekomunikacione mreže u Evropi više čine da umire vlastitu javnost”, kaže Ljajić.\nPovodom optužbi SAD o navodnim prisluškivanjima Huawei i prenošenju osetljivih informacija vlastima u Kini, Ljajić ističe da takvih bezbednosnih pretnji u Srbiji nije bilo.\nAmerički Gugl suspendovao je licencu kompaniji Huawei, što znači da će kineski proizvođač mobilnih telefona ostati samo na osnovnoj verziji Android operativnog sistema. Prethodno je u četvrtak Trampova administracija stavila Huawei na crnu listu kompanija. Nakon toga, reagovala je i Kina, zapretivši da će se osvetiti zbog američkih sankcija i ograničavanja međunarodne trgovine kineskog tehnološkog giganta Huawei. Portparol ministarstva inostranih poslova Lu Kang izjavio je da se Peking protivi zemljama koje nameću jednostrane sankcije kineskim kompanijama i da će preduzeti adekvatne mere.\nNajnoviji potez će, kako se procenjuje, drastično bi otežati poslovanje Huawei na tržištu pametnih telefona izvan Kine, s obzirom da će ovom odlukom kineski tehnološki gigant izgubiti pristup ažuriranjima Guglovog operativnog sistema.\nTags huaweirasim ljajićtramp\nTramp: Islam mrzi Zapad Klintonova: Strani lideri me podržavaju Igraju li se Kim Džon Un i Tramp žmurke? Tramp: Rusima bi više odgovarala Hilari


DEJAN SAVIĆ JASAN UOČI MEČA 2. KOLA SL: Naš zadatak je da pobedimo i tako nastavimo seriju - Vaterpolo, Ostali sportovi, The Best Of, Top News\nHotSport»Vaterpolo, Ostali sportovi, The Best Of, Top News»DEJAN SAVIĆ JASAN UOČI MEČA 2. KOLA SL: Naš zadatak je da pobedimo i tako nastavimo seriju\nDEJAN SAVIĆ JASAN UOČI MEČA 2. KOLA SL: Naš zadatak je da pobedimo i tako nastavimo seriju\n| 2014-12-08T16:34:31+00:00\t8. dec 2014. 16:34|0 komentara\nReprezentacija Srbije se danas okupila u Hamburgu, gde će sutra u 19 časova odigrati meč drugog kola Svetske lige protiv Nemačke. U prvom je naš tim bio bolji od Španije 9:1 dok je Nemačka poražena od Rusije u Volgogradu. Selektor Dejan Savić je sada odlučio da osveži tim i odmori Andriju Prlainovića i Živka Gocića, dok se Nikola Rađen razboleo, a u timu su Viktor i Strahinja Rašović i Nikola Jakšić.\nNemci su podbacili na EP u Budimpešti, pa je nekadašnji član stručnog štaba naše reprezentacije, a sada selektor „pancera“ Nebojša Novoselac krenuo u drastično podmlađivanje tima. Za ovaj susret je pozvao 15 igrača iz sedam klubova, a čak sedmorica nisu igrali u Budimpešti.\n– Naš zadatak je da pobedimo i tako nastavimo seriju. Želimo da u ovom takmičenju dođemo do kraja i već na finalnom turniru pobedom obezbedimo učešće u Riju. Bez obzira u kom sastavu igraju Nemci sigurno je da ce dati sve od sebe da ostvare što bolji rezultat i moramo da budemo oprezni – rekao je Dejan Savić.\nNaša selekcija će u 18 časova trenirati u vaterpolo centru koji se nalazi neposredno pored hotela Valder haus u kojem je smeštena. utakmica se neće igrati na tom bazenu, jer on nema tribine, već na bazenu u Alster švimhal areni. Dve selekcije su tu igrale 2010 i Srbija je pobedila. Međutim u sećanju je ostalo slabo svetlo i nedovoljna dubina bazena. Nemci kažu da se ništa nije promenilo tako da će Nikić i drugovi morati i o tome da povedu računa.\n– Srbija je uvek jaka . Za moje igrače veliki izazov da vide koliko vrede protiv prvaka Evrope – rekao je Novoselac koji je zajedno ručao sa Dejanom Savićem.\nBazen prima oko 1000 gledalaca i očekuje se dosta srpskih navijača kao i dolazak poredstavnika konzulata.


20.12.2020 u 19:13\nSve više država zabranjuje letove iz Velike Britanije zbog novog soja koronavirusa\nBRISEL – Više članica Evropske unije odlučilo je danas da zabrani letove iz Velike Britanije, dok Nemačka razmatra tu mogućnost, u pokušaju da spreči prenošenje novog soja koronavirusa koji se širi jugom Engleske. Holandija je jutros zabranila letove najmanje do kraja godine, dok je belgijski premijer Aleksander De Kro rekao da je „iz predostrožnosti” izdao takvu naredbu za period od 24 časa koji počinje u ponoć. „Ima mnogo pitanja o ovoj novoj mutaciji i da li je možda već na (evropskom) kopnu”, kazao je De Kro i dodao da se nada da će situacija biti jasnija do utorka. Belgija je obustavila i železnički saobraćaj sa Velikom Britanijom, a zbog te odluke od sutra neće saobraćati ni vozovi Eurostara između Londona, Brisela i Amsterdama. Ta kompanija poznata po brzim vozovima navela je\n20.12.2020 u 15:14\nItalija planira da obustavi letove sa Velikom Britanijom\nMILANO – Italija planira da obustavi letove za i iz Britanije zbog straha od novog soja koronavirusa koji je tamo otkriven, napisao je ministar spoljnih poslova Luiđi di Majo na Fejsbuku. Britanski premijer Boris Džonson i stručnjaci saopštili su juče da je novi soj virusa identifikovan u zemlji i do 70 odsto zarazniji od prvobitne verzije, preneo je Rojters. „Kao vlada imamo dužnost da zaštitimo Italijane, iz tog razloga, nakon što smo obavestili britansku vladu, zajedno sa Ministarstvom zdravlja spremamo se da potpišemo uredbu o obustavljanju letova za Veliku Britaniju”, istakao je Di Majo, javlja Tanjug. „Naš prioritet je da zaštitimo Italiju i naše sunarodnike”, dodao je on.\n06.12.2020 u 23:33\nBERLIN - Nemačka avio-kompanija Lufthanza otpustiće 29.000 zaposlenih do kraja godine zbog pandemije korona virusa, izvestio je Bild am Sontag. Van Nemačke očekuje se otpuštanje 20.000 zaposlenih, a kompanija prodaje svoju ketering jedinicu LSG koja zapošljava 7.500 radnika. Time će broj zaposlenih u Lufthanzi širom sveta pasti na 109.000. Sledeće godine u Nemačkoj će biti ukinuto dodatnih 10.000 radnih mesta. Kompanija je već potrošila tri milijarde evra od devet milijardi evra vredne državne pomoći koju je dobila početkom godine, prenosi Sibiz. Lufthanza ima višak od 27.000 zaposlenih s punim radnim vremenom, rekao je prošlog meseca izvršni direktor Karsten Spor. Kompanija je sindikatima ranije obećala da neće davati prinudne otkaze u zamenu za smanjenja bonusa i drugih


ZORAN STANKOVIĆ: PREŠEVO, BUJANOVAC I MEDVEĐA NEĆE BITI DEO DIJALOGA\nBeograd - Predsednik Koordinacionog tela za opštine Preševo, Bujanovac i Medveđu, Zoran Stanković, je izjavio za list „Večernje novosti“ da su provokacije i želje albanskih političara jedno, a da ove tri opštine funkcionišu po Ustavu Srbije, zakonima i međunarodnim konvencijama i da o njima neće biti govora u dijalogu.\nStanković je naglasio da primenu zakona na prostoru tri opštine sporovode rukovodioci lokalnih samouprava i državni organi Srbije uz punu podršku zvaničnika međunarodne zajednice, koji su čvrsti u stavu da o teritoriji Preševa, Bujanovca i Medveđe nije bilo, nema i neće biti razgovora u Briselu, niti na bilo kom drugom mestu, s obzirom da je to neotuđivi deo Srbije.\nDodao je da na predstojećim lokalnim izborima u Preševu, uz postignuto jedinstvo, Srbi mogu da ostvare dobar rezultat.\n„Ako budu jedinstveni mogu da ostvare rezultat koji žele i koji odgovara broju Srba u Preševu. Srba nema u lokalnoj samoupravi u Bujanovcu, ali su na rukovodećim mestima doma zdravlja, osnovnih i srednjih škola, katastra, poreske uprave, pošte i policije“, rekao je Stanković.\nPredsednik Koordinacionog tela za opštine Preševo, Bujanovac i Medveđu, komentarišući navode o navodnom nedostatku udžbenika za albansko stanovništvo u ovim opštinama, je istakao da isključivo Albanci čine lokalnu vlast u Preševu i Bujanovcu, a da tri opštine, osim redovnog budžeta, svake godine od države dobiju dodatnih dva miliona evra.\n„Albanci isključivo čine lokalnu vlast u Preševu i Bujanovcu, školuju se i informišu na maternjem jeziku, imaju tri poslanika u Skupštini, čine više od 50 odsto policijskog sastava u Preševu, primaju plate i penzije, imaju potpunu slobodu kretanja, veroispovesti“, naglasio je Stanković.\nCeo intervju Zorana Stankovića listu „Večernje novosti“ je dostupan na https://www.novosti.rs/vesti/politika/972875/intervju-zoran-stankovic-uzalud-uvlace-tri-juzne-opstine-dijalog


Gubici na burzi ponovno se broje u milijardama na GameStopu jer neovisni trgovci ponovno preuzimaju Wall Street -- Plodovi društva -- Sott.net\nPet, 26 Vel 2021 20:21 UTC\nOni koji su se "kladili" na pad cena akcija "GejmStopa", odnosno oni koji su držali takozvane kratke pozicije na berzi, izgubili su oko 1,9 milijardi dolara za samo dva dana, dok je omiljena "mem akcija" na Reditu ponovo oživela.\nAkcije lanca prodavnica video igara "GejmStop" u sredu su naglo porasle za više od 100 odsto, a velika nestabilnost je čak dovela do stopiranja trgovanja. Iznenadni oporavak ovih akcija doprineo je gubitku u vrednosti od 664 miliona dolara za investitore koji se "klade" protiv "GejmStopa", pokazuju podaci kompanije za finansijsku analitiku S3 Partners.\nPotražnja za akcijama "GejmStopa" nastavljena je i u četvrtak i njihova cena je porasla za čak 84 odsto na dnevnom nivou i zatvorene su sa 19 odsto dobiti. Ovakav razvoj događaja rezultirao je sa dodatnih 1,19 milijardi dolara gubitka za one koji su držali kratke pozicije, pokazuju proračuni S3 Partners.\nAkcije "GejmStopa" i danas su u porastu, a do sada su uzrokovale gubitke investitorima u iznosu od 10,75 milijardi dolara, prema podacima analitičke kompanije.\nMeđutim, čak ni milijarde gubitaka ne sprečavaju investitore da se i dalje "klade" na pad akcija i broj kratkih pozicija porastao je prošle nedelje za 15 odsto.\nNajnoviji talas neuporediv je sa haosom na berzi kojem smo svedočili u januaru kada su akcije "GejmStopa" u nekim trenucima skočile za oko 1.800 odsto, podseća RT.\nPomamu za ovim akcijama podgrejali su mali investitori iz "ozloglašene" grupe na Reditu pod imenom Volstrit bets, koja je objavila rat velikim igračima sa Volstrita. Ti mali investitori pogurali su cenu akcija "GejmStopa" na istorijski maksimum i naterali velike hedž fondove da se suoče sa velikim gubicima.\nTakozvana "mem trgovina" skrenula je pažnju političara i regulatornih tela. Prošle nedelje je Odbor za finansije američkog Kongresa ispitivao najviše rukovodioce kompanija koje su učestvovale u sagi o akcijama "GejmStopa", uključujući šefa "Robinhuda", aplikacije koja je bila u epicentru mahnitog trgovanja i koja je trgovanje nestabilnim akcijama zabranila.\nWall Street fondovi izgubili milijarde jer su ih nadmudrili momci s Reddita


TABAKOVIĆ: MORATORIJUM NA OTPLATU KREDITA SE MOŽE PRODUŽITI I NA VIŠE OD 3 MESECA! | Happy BSC portal\n- Banke su dobro kapitalizovane i likvidne, tako da odlaganje naplate potraživanja za najmanje tri mjeseca neće dovesti do poteškoća u njihovom poslovanju. One neće ostati bez naplate potraživanja jer se moratorijumom pomeraju rokovi za njihovu naplatu, a ne ukida se obaveza dužnika. To znači da će naplata potraživanja od klijenata koji prihvate moratorijum biti odložena, kamate ravnomerno raspoređene na rate koje će dužnici otplatiti u periodu nakon moratorijuma, a period otplate je produžen, kaže Tabaković.\n- Kao što znate, Odlukom o privremenim merama za očuvanje stabilnosti finansijskog sistema propisano je da moratorijum ne može biti kraći od 90 dana, odnosno od trajanja vanrednog stanja koje je uvedeno zbog pandemije. To znači da je propis NBS kojim je uveden moratorijum uvažio mogućnost da vanredne okolnosti usled zdravstvene situacije traju i duže od tri meseca.\nOvakve mere ekonomske politike, koje su bez presedana, jer je i kriza sa kojom se svet trenutno suočava bez presedana, treba da doprinesu povoljnim uslovima finansiranja i oporavku privatnog sektora. Na domaćem tržištu, kamatne stope na kredite privatnom sektoru bile su prethodnih meseci na minimumu, jer su makroekonomski izgledi bili veoma povoljni. Narodna banka Srbije je među prvim centralnim bankama u regionu reagovala smanjenjem referentne kamatne stope na 1,75 odsto. Mi ćemo i u narednom periodu pratiti dešavanja u domaćem i međunarodnom okruženju i preduzimati koordinirane akcije sa Vladom da bi uslovi finansiranja privrede i građana ostali povoljni i da bi se u što većoj meri ublažili negativni efekti krize izazvane virusom.\n- Postojeći regulatorni mehanizmi za bankarski sektor obezbeđuju stabilnost finansijskog sistema, između ostalog, i zbog postojećih ograničenja u pogledu raspolaganja kapitalom. Sa njima su banke već dobro upoznate. Zbog toga ne postoje mogućnosti za povlačenje kapitala banaka koje su u vlasništvu lica iz inostranstva. Očekujem da matične banke obezbede stabilno poslovanje svojih ispostava u Srbiji. To je zajednički interes usmeren, pre svega, ka prevazilaženju poteškoća za koje se nadamo da će biti kratkotrajne.


BEOGRAD - Selektor fudbalske reprezentacije Srbije Radomir Antić saopštio je spisak 24 kandidata za Svetsko prvenstvo u Južnoj Africi, na kome nema većih iznenađenja. Reprezentacija se okuplja u ponedeljak u Beogradu, a dan kasnije putuje Kompletan tekst\nBEOGRAD - U derbiju desetog kola košarkaške Superlige Partizan danas dočekuje Hemofarm sa željom da se Vrščanima revanšira za jedini poraz u šampionatu Srbije i pobedom praktično obezbedi najbolju poziciju u plej-ofu. Kompletan tekst\nVRŠAC - Na derbi desetog kola Superlige protiv Partizana košarkaši Hemofarma dolaze rešeni da urade sve kako bi drugi put u ovoj sezoni savladali "crno-bele" i obezbedili prednost domaćeg terena u plej ofu. Kompletan tekst\nPARIZ - Otvoreno prvenstvo Francuske u tenisu, drugi grend slem sezone Rolan Garos, počinje u nedelju 23. maja, trajaće 15 dana, a titule će braniti Švajcarac Rodžer Federer i Ruskinja Svetlana Kuznjecova. Kompletan tekst\nBEOGRAD - Predsednik Olimpijskog komiteta Srbije (OKS) Vlade Divac precizirao je da je briga o obrazovanju i usavršavanju sportskih stručnjaka jedan od ciljeva i zadataka nacionalnog olimpijskog komiteta. Kompletan tekst\nOlivera Jevtić otputovala je u indijski grad Bangaluru, gde će u nedelju 23.maja trčati IAAF "Zlatnu trku" na asfaltu u dužini od 10.000 m: Olivera se za trku u Indiji opredelila u poslednjem trenutku... Kompletan tekst\nMADRID - Trener fudbalera Bajerna Luj van Gal nije želeo da komentariše pisanje nemačkih medija da će najbolji fudbaler tog kluba Frank Riberi ostati u Minhenu do 2015. godine.\nTiražni nemački dnevnik Bild je objavio, Kompletan tekst\nSALERMO - Italijanska finansijska policija otkrila je centar odakle su se prodavali lažni putnički aranžmani za finale Lige šampiona u Madridu. Policija je saopštila da je uhapšen 35-godišnjak zbog otvaranja lažne kompanije Kompletan tekst\nMANČESTER - Bugarski internacionalac Dimitar Berbatov neće biti stavjen na transfer listu ovog leta, saopštio je menadžer Mančester Junajteda Aleks Feguson. Uprkos neubedljivim igrama u protekloj sezoni... Kompletan tekst


– Meni je žao što to moram da kažem. Imali smo situacije u kojima su postojali i dokazi i svedoci i sve što je bilo potrebno da dođe do određenog procesa i kazne, pa je to izostalo – izjavila je Cvijanovićeva novinarima u Šamcu povodom početka suđenja bivšem komandantu Petog korpusa takozvane Armije RBiH Atifu Dudakoviću.\nCvijanovićeva je istakla da se sve ono što je nekada zamišljeno da bude u funkciji bržeg pomirenja i veće kohezije, partnerstva i razumevanja u društvu i među konstitutivnim narodima kao bumerang okrenulo protiv svih tih nastojanja.\nPred Sudom BiH danas je počelo suđenje generalu Atifu Dudakoviću i za još 16 pripadnika i komandanata Petog korpusa takozvane Armije BiH za zločine nad Srbima na području Krajine 1995. godine.\nTužilaštvo BiH tereti optužene za zločine protiv čovečnosti koji obuhvataju ubistva više od 300 Srba, progon i zlostavljanja civila i ratnih zarobljenika, kao i uništavanje 38 pravoslavnih hramova, crkava i vjerskih objekata.\nPredsednik Republike Srpske Željka Cvijanović izjavila je danas u Šamcu da SDA pravi gimnastiku da bi zadovoljila svoje ciljeve i da ima dozu kukavičluka da zajedno sa ostalim pobjednicima na izborima, a to su iz HDZ BiH iz hrvatskog i SNSD iz srpskog naroda, uđe u vlast na nivou BiH.\nOna je izrazila želju da vlast na nivou BiH bude brzo formirana od tri pobedničke partije koje su dominantne i koje su pokazale kapacitet na izborima.


NDNV: Pozivamo zdravstvene institucije na transparentnost - Portal Moj Bečej - Bečejske opštine iz ugla građana!\n-Novinarima i novinarkama širom Srbije je uskraćeno pravo da dobiju informaciju o širenju zaraze Covid19, saopštavaju iz Nezavisnog društva novinara Vojvodine\nPet jul 3\nNezavisno društvo novinara Vojvodine (NDNV) poziva nadležne zdravstvene institucije i druge državne ustanove da transparentno i blagovremeno obaveštavaju novinare i novinarke o lokalnoj i regionalnoj situaciji u vezi sa širenjem bolesti Covid19.\nNovinarima i novinarkama širom Srbije je uskraćeno pravo da dobiju informaciju o širenju zaraze i samim tim ne mogu da rade svoj posao u skladu sa profesionalnim standardima.\nNedopustivo je da javne baze koje bi trebalo da služe kao pouzdani izvori informacija ne nude ažurirane podatke, kao ni to da novinari i novinarke ne dobijaju blagovremeno odgovore na pitanja od javnog značaja.\nPodsećamo javne institucije da Zakon o slobodnom pristupu informacijama od javnog značaja i dalje je na snazi, i on predviđa između ostalog i to da „opravdani interes javnosti da zna, postoji uvek kada se radi o informacijama kojima raspolaže organ vlasti koje se odnose na ugrožavanje, odnosno zaštitu zdravlja stanovništva“.\nZato pozivamo i novinare i novinarke da budu istrajni i da upućuju pitanja nadležnima u vezi sa epidemiološkom situacijom u Srbiji. Istvoremeno podsećamo kolege da u izveštavanju o ovoj značajnoj temi posebno vode računa o standardima Kodeksa novinara Srbije.\nPodsećamo kolege i koleginice da je NDNV pripremio i dva vodiča za izveštavanje odnosno bezbednost novinara za vreme epidemije, koji subesplatno dostupni na našem sajtu. Isto tako, NDNV je obezbedio pravnu pomoć novinarima i novinarkama ukoliko su im prava ugrožena. Skrećemo vam pažnju i na besplatnu psihološku podršku novinarima i novinarkama, koji se bore sa velikim pritiscima kako zbog straha od širenja zaraze, tako i zbog straha za egzistenciju.\n3. jul 2020. Novi Sad\nInstitut za javno zdravlje Vojvodine od marta ignoriše pitanja portala MojBečej\nNovinari portala MojBečej.rs od proglašenja epidemije korona virusa u Srbiji, tokom vanrednog stanja, kao i u poslednjih nekoliko nedelja, ne mogu od nadležnih zdravstvenih institucija da dobiju blagovremene informacije o situaciji u opštini Bečej.\nInstitut za javno zdravlje Vojvodine od marta ove godine nije odgovarao na naša pitanja u vezi sa korona virusom u opštini Bečej i testiranim i zaraženim građanima. Tako ni odgovor na poslednja u nizu pitanja, postavljena u sredu 1. jula, do danas (petak 3. jul) nismo dobili.\nZanimalo nas je sledeće:\n1. Koliko je ukupno građana opštine Bečej registrovanih zaraženo korona virusom zaključno sa danom odgovora na naša pitanja, od pojave korona virusa u Srbiji?\n2. Da li se neko od građana opštine Bečej leči od korona virusa u nekoj bolnica ili Kliničkom centru Vojvodine (ili negde drugde u Vojvodini)?\n3. Iz kog razloga Dom zdravlja Bečej ne poseduje više PCR testove i koju vrstu testova u vezi sa korona virusom sprovodi ta zdravstvena ustanova?\nIgnorisanje novinarskih pitanja u vezi sa korona virusom drastično je prisutnou Vojvodini, za šta, smatramo, ne postoji opravdan razlog. Zdravstvene ustanove poput Zavoda za javno zdravlje Užice svakog dana i dalje, kao što su radili tokom vanrednog stanja, informiše svoje građane u 10 opština i gradova Zlatiborskog okruga o broju zaraženih.\nZato ponovo postavljamo pitanje – da li su građani Vojvodine građani drugog reda?\nOznake: BečejKorona virus\nZnak pored puta says:\nGradjani Vojvodine za ovaj rezim jesu gradjani petog reda !!!


Vucic: Srbija poštuje teritorijalni integritet svih država u regionu\nizvor: agencije foto: 09.04.2019.\nPredsednik Srbije Aleksandar Vučić poručio je da Srbija poštuje teritorijalni integritet svih država u regionu i nema pretenzija ni prema jednoj teritoriji, da očekuje da se i druge zemlje tako ponašaju, te ukazao da greše oni političari koji misle da se teritorijalni integritet Srbije može narušiti i da je moguće da samo Srbija bude oštećena.\nNa pitanje kako komentariše izjavu Milorada Dodika o prekrajanju granica, uz opasku novinara u Mostaru da "podržava Dodikove stavove", Vučić mu je odgovorio da ne bi trebalo da iznosi konstatacije o tome da li on nekoga podržava ili ne.\n"Smatram da je to loša poruka i da niko ni na koji način ne treba da krši bilo čiji teritorijlani integritet", istakao je Vučić.\nOn je dodao da Srbija nema nikakve pretenzije prema Crnoj Gori, BiH, Hrvatskoj, Makedoniji.\nGovoreći o granici sa BiH, Vučić je podsetio da su u Sarajevu svojevremeno dogovoreni principi na kojima bi trebalo da se reši spornih tri odsto granice, što je veoma važno i za BiH i za Srbiju, ali da ipak nije postignut dogovor.\n"Tamo je bio Čović, tada je bio i Ivanić i obojica mogu da potvrde da sam uradio sve što smo se dogovorili, od A do Š, ali to nije bilo dovoljno jer je došlo do neke promene stava", rekao je Vučić i dodao da mora još da se radi na tome kako bi se došlo do rešenja.\nNa pitanje novinara zašto se njegov predstavnik nije pojavio na potpisivanju protokola o tromeđi između Srbije, BiH i Crne Gore, Vučić je odgovorio da se verovatno radilo o spornih tri odsto granice i dodao:\n"Kako da se pojavi ako nismo dogovorili tih tri odsto".\nNa konstataciju novinara da ipak nije reč o tom delu granice, Vučić je rekao da onda ne zna o čemu se radi.\nUkazao je da je trgovinska razmena sa BiH 2015. bila milijardu evra, a prošle godine je dostigla 1,8 milijardi evra, te da se ove godine očekuje da dostigne vrednost od dve milijarde evra.\nSa Čovićem, dodao je, razgovarao je i o odnosima Srba i Hrvata.\nDODIK SA VUČIĆEM U MOSTARU O OBNOVI SABORNE CRKVE\nSrpski član Predsedništva BiH Milorad Dodik izjavio je da će danas sa predsednikom Srbije Aleksandrom Vučićem u Mostaru primarno razgovarati o tome na koji način i kada se može završiti kompletna rekonstrukcija, odnosno izgradnja Saborne crkve.\n"Planiramo da zajedno posetimo Sabornu crkvu i da se sastanemo sa srpskom zajednicom u Mostaru, kao što smo učinili prošle godine. Želimo da vidimo šta smo uradili od onoga što je rečeno, mada već sada mogu da kažem da je sve realizovano, kao i da vidimo na koji način možemo pomoći srpskoj zajednici", rekao je Dodik, preneli su banjalučki mediji.\nOn je dodao da će zajedno sa Vučićem prisustvovati i otvaranju Sajma privrede u Mostaru, jedne od najvećih sajamskih manifestacija u BiH.\nSaborna crkva u Mostaru srušena je u proteklom ratu a njenu obnovu, odnosno ponovnu izgradnju na nekadašnjim temeljima, finansiraju Republika Srpska i Srbija.


Britanac Etijen novi igrač Veprova – Wild Boars Kragujevac\nBritanac Etijen novi igrač Veprova\nIgor Lazarević April 16, 2021\nDvadesetčetvorogodišnji Britanac koji igra na poziciji defanzivnog beka, Kortni Etijen, novo je pojačanje aktuelnih šampiona Srbije, Kragujevac Wild Boarsa.\nEtijen je ponikao u na Univerzitetu u Koventriju, gde je dve godine zaredom bio šampion. Bio je defanzivni kapiten, lider u teklovima, intersepcijama i isforsiranim famblovima. Ima titule MVP-a i defanzivnog MVP-a, a uvršten je i u najbolji tim Univerziteta svih vremena. Potom je seniorski fudbal igrao u ekipi Northants Knights iz Nortemptona, a prošlu sezonu proveo je u poljskim Silesia Rebelsima.\n– Dolazak u Veprove sam video kao odličnu priliku da se pridružim organizaciji koja je godinama unazad jedna od najboljih u Evropi. Od početka me je kupila kultura Veprova za nadmetanjem i takmičarski duh koji gaje. Veliki sam ljubitelj putovanja, a Srbija je zemlja koju već duže vreme želim da posetim. Drago mi je što imam priliku da živim u takvoj zemlji i pridružim se jednom od najboljih timova u Evropi – rekao je Etijen.\nEtijen se pridružio novim saigračima i trebalo bi da bude veliko pojačanje u defanzivnom delu tima, mada mu nisu strane ni uloge u napadu i specijalnim timovima.\n– Nivo fudbala u Srbiji je visok, što potvrđuju nastupi na kontinentalnim takmičenjima već duže vreme. Čuo sam mnogo dobrih stvari o Veprovima širom Evrope u proteklih nekoliko godina. Tokom lokdauna sam pogledao mnoge utakmice CEFL lige i brzo shvatio zašto je Kragujevac bio dominantan toliko dugo – kazao je Etijen.\nKragujevčani za vikend započinju pohod na petu uzastopnu šampionsku titulu, desetu u klupskoj istoriji, a i ove godine predstavljaće Srbiju u CEFL ligi.\n– Kada se spomene srpski šampionat, prva pomisao je da Veprovi podižu šampionski pehar i ne očekujem ništa drugačije ni ove sezone. U CEFL-u imamo priliku da igramo protiv najboljih timova u Evropi, ali nema sumnje da ćemo biti konkurentni – zaključio je Etijen.\nVeprovi organizuju humanitarnu akciju za Gavrila\nVeprovi obeležavaju 18 godina kluba, fokus na mladima i promociji sporta kao zdravog stila života


Miro Kovač - Sputnjik Srbija\nKovač: Neće nam Vučić držati lekcije, Hrvatska je za Srbiju Zapad\nMiro Kovač, bivši ministar spoljnih poslova Hrvatske, a sada poslanik HDZ-a u Saboru, izneo je svoje mišljenje o trenutnim odnosima sa Srbijom, blokadi otvaranja poglavlja, aferi „čokoladica“...\nHrvatska nastala na zajedništvu sinova ustaša i partizana\nPoslanik Hrvatskog sabora Miro Bulj iz stranke Most, čiji je lider Božo Petrov predsedavajući Saboru, izjavio je danas u Splitu prilikom otkrivanja spomenika 72. bataljona Vojne policije da je „Hrvatska nastala na zajedništvu hrvatskih ljudi, sinova ustaša i partizana“.\nPrvi potpredsednik i ministar spoljnih poslova Vlade Srbije Ivica Dačić izjavio je danas da je vreme da Evropska unija prekine svoje ćutanje i izjasni se dokle će tolerisati „rehabilitaciju fašističke ustaške NDH i pretnje Srbiji koje dolaze iz Hrvatske“.\nMinistar spoljnih i evropskih poslova u tehničkoj Vladi Hrvatske Miro Kovač ponovio je danas tvrdnje da Srbija zbog svog ponašanja nikada neće postati članica EU dodajući i da će joj Hrvatska „uvesti protivmere zbog progona branitelja“.\nPotpredsednik Vlade Srbije i ministar spoljnih poslova Ivica Dačić ocenio je da je današnje obraćanje šefa hrvatske diplomatije Mira Kovača „traktat mržnje prema Srbiji, Srbima i premijeru Aleksandru Vučiću“.\nMinistar spoljnih poslova Hrvatske Miro Kovač poručio je danas srpskim vlastima da se „odmaknu od Miloševićeve retorike“ i istakao da Hrvatska neće dozvoliti da Srbija zatvori poglavlja 23 i 24 sa ovakvim zakonom o univerzalnoj jurisdikciji.\nŠef hrvatske diplomatije Miro Kovač rekao je danas da je Hrvatska obezbedila da njeni zahtevi uđu u pregovarački proces Srbije i EU.\nŠef hrvatske diplomatije Miro Kovač odbacio je danas u Jerusalimu percepciju Hrvatske kao zemlje rastućeg fašizma. On je na predavanju članovima Izraelskog saveta za spoljne poslove Svetskog jevrejskog kongresa, a uoči susreta sa premijerom Izraela Benjaminom Netanjahuom, rekao da je Hrvatska je uspešna priča.\nMinistar spoljnih i evropskih poslova Hrvatske Miro Kovač izjavio je danas da je zvanični Zagreb blizu rešenja koje bi trebalo da omogući Srbiji nastavak pregovaračkog procesa o njenom putu ka EU i otvaranje poglavlja 23.\nSmatram da smo blizu rešenja, izjavio je ministar spoljnih i evropskih poslova Miro Kovač na pitanje Tanjuga da li se može očekivati otvaranje Poglavlja 23 u pregovorima sa Srbijom do kraja juna, kako je planirano.\nZagreb očekuje punu saradnju nove vlade Srbije sa Hagom\nHrvatska očekuje da će nova vlada Srbije biti i dalje privržena ulasku u Evropsku uniju, što podrazumeva punu saradnju sa Hagom, priznavanje presuda i odluka Haškog suda, izjavio je danas u Briselu hrvatski ministar spoljnih poslova Miro Kovač.\nHrvatska pomaže da se nađe rešenje za Srbiju\nNakon što je Hrvatska u Briselu ponovo blokirala otvaranje poglavlja 23 sa Srbijom, šef hrvatske diplomatije Miro Kovač danas je rekao da ta zemlja aktivno pomaže da se nađe rešenje za napredovanje Srbije prema članstvu u EU.\nMinistar inostranih poslova Hrvatske Miro Kovač ističe da Hrvatska ne preti Srbiji, već želi, kao članica EU, samo da pomogne.


Abazović: Što pre rešiti pitanje Zakona o veroispovesti\nTanjug 28. decembra 2020. 07:38\nPODGORICA – Potpredsednik crnogorske Vlade Dritan Abazović izjavio je da će izmene Zakona o slobodi veroispovesti biti uvrštene u dnevni red Skupštine, ocenivši da to pitanje treba što pre rešiti i skloniti sa dnevnog reda.\nAvazović je u nedelju podgoričkim „Vijestima“ rekao da smatra da je u pitanju liberalan, praktičan i evropski zakon, i da nije diskriminatorski.\n„Usvajanjem Predloga zakona ćemo u potpunosti dovesti u istu pravnu ravan sve verske zajednice i sve će biti deo jedinstvenog pravnog poretka“, rekao je Abazović i dodao da su uspeli da urade ono što prethodna vlast nije za 30 godina.\nPoručio je da ne postoji nikakva opasnost za nacionalne interese i da „zakon niti ima nameru da gasi, niti da osniva crkve“ i druge verske zajednice, već da se građanima omogući ostvarivanje prava na jednak način.\n„Ovo što su sad integrisane promene, to je DPS nudio 15 dana pred početak izborne kampanje predstavnicima Mitropolije crnogorsko-primorske“, rekao je Abazović.\nKazao je da nema potreba za podizanjem tenzija, već da je vreme da se Crna Gora pomiri.\nKada je u pitanju sednica Glavnog odbora njegove stranke URA, na kojoj su većinski podržane izmene Zakona o slobodi veroispovesti, Abazović je kazao da su oni koji nisu bili saglasni sa tim najviše zamerki imali na kratak rok u kojem su im predstavljene izmene dokumenta.\n„Lično sam mislio da ovo pitanje treba što pre staviti ad akta i mislim da imamo bolji tekst nego samo brisanje spornih članova“, kazao je Abazović.\n„Svi poslanici Ure će to podržati, ali dozvolite da oni imaju pravo na svoje mišljenje“, rekao je Abazović.


Energyobserver - GRAĐANI SRBIJE ĆE MOĆI NA LETOVANJE U GRČKU / NAŠI TURISTI ĆE MOĆI NA MORE UZ POTVRDU O VAKCINACIJI ILI PCR ILI ANTIGENSKI TEST / AUTOR: ALEKSANDRA VASIĆ\nOn je najavio i da će grčke granice za naše turiste najverovatnije biti otvorene već sredinom aprila, u okviru pilot projekta, iako sezona zvanično počinje 14. maja.\nGrčki ministar turizma, koji je u poseti Beogradu, rekao je da će njegova zemlja prihvatiti sve vakcine, uključujući i kinesku i rusku, iako one još nisu prihvaćene na nivou EU.\n„Veliki broj Srba je primio vakcine koje nisu odobrene u EU, ali bez obzira na to, razgovori koje smo imali i odluke koje su donete sa lekarima, ne postoji nikakvo pitanje povećanog rizika od bilo koje vakcine i neke od njih su već krenule u proceduru evropske registracije, tako da je odgovor jednostavan – sve vakcine su prihvaćene i u Grčkoj i oni koji ih budu primili biće u zelenoj traci za prelazak granice“, istakao je grčki ministar turizma.\nTeoharis je rekao i da za decu do 10 godina neće biti potreban PCR test, što je bio slučaj i prošle godine, dok će za decu starijiju od 10 godina biti potreban negativan test.\nOn je najavio i otvaranje još dva granična prelaza sa Severnom Makedonijom, kako se tokom leta ne bi stvarale gužve na grčkim granicama. Podsetimo, trenutno je za ulazak u Grčku otvoren samo granični prelaz Promahonas sa Bugarskom.\nMinistarka za turizam Tatjana Matić i njen grčki kolega Haris Teoharis potpisali su danas u Beogradu Zajedničku izjavu o saradnji dva ministarstva tokom i posle pandemije korona virusa kojom je, kako su rekli, formalizovan obostrani interes da se uprkos zdravstvenoj krizi održi sektor turizma.\nMatić je najavila da će u narednom periodu biti potpisan i poseban memorandum sa grčkim Ministarstvom za digitalnu upravu o priznavanju naših digitalnih sertifikata i potvrda o vakcinaciji ili negativnim testovima i istakla da dva ministarstva čine sve kako bi se putovanja ove godine najpre odvila bezbedno.\n„Jasno je da ove godine nećemo moći da putujemo kako smo navikli prethodnih godina, ali način putovanja biće adekvatan u odnosu na epidemiološku situaciju i broj vakcinisanih“, rekla je Matić.\nS obzirom da je Srbija lider u Evropi i svetu po broju vakcinisanih, rekla je Matić, to značajno olakšava pregovore u vezi sa putovanjem naših građana u druge zemlje. „To je jedan od ključnih razloga što nam se ukazuje poverenje i mogućnost našim građanima da putuju u Grčku“, istakla je Matić.\nOdgovarajući na pitanja novinara o zamenskim putovanjima, za aranžmane koje naši turisti nisu zbog pandemije korona virusa iskoristili prošle godine, Matić je rekla da će oni imati prioritet.\n„Prema podacima JUTA prošle godine je zaključeno oko 140.000 aranžmana, što znači da je to ukupno oko 220.000 građana koji bi trebalo da ostvare svoja prava i oni će imati prednost. Mogu da očekuju da će do kraja godine moći da zamene odnosno ostvare svoje vaučere u Grčkoj bez ikakvih problema čim se letnja sezona otvori“, rekla je ministarka Matić. / Biznis.rs


Osnivanje Alumni asocijacije\nVi ste ovdje: Početna Početna Vijesti Osnivanje Alumni asocijacije\nsrijeda, 06 novembar 2013 12:23\nOve godine se navršava punih dvadeset godina od kako je Ekonomski fakultet nastavio svoj rad sa lokaciji u Palama. Tim povodom Fakultet organizuje nekoliko svečanih aktivnosti koje će nas podsjetiti na naš dosadašnji razvojni put, ali i koje će predstavljati osnovu za dalje napredovanje u budućnosti.\nJedna od najznačajniji takvih aktivnosti je osnivanje Alumni asocijacije Ekonomskog fakulteta Pale.\nRadi se o neprofitnoj organizaciji koja treba da poveže naše svršene studente svih ciklusa studija sa Fakultetom. Smatramo da bi ovo moglo da pruži čitav niz pogodnosti njima, ali i samom Fakultetu koji će generacijama studenata koje dolaze moći da pruži još kvalitetnije obrazovanje zahvaljujući iskustvu onih koji su znanje stečeno na našoj (zajedničkoj) instituciji pretočili u praksu.\nTime učvršćujemo vezu koja i danas postoje između akademskog osoblja koje radi ili je radilo na Fakultetu, naših svršenih studenata i onih koji će tek doći.\nKako ste i Vi jedan od naših cijenjenih svršenih studenata, veliko nam je zadovoljstvo da Vas pozovemo da dana 28. novembra 2013. godine u 15.00 časova prisustvujete osnivačkoj skupštini Alumni asocijacije Ekonomskog fakulteta Pale.\nAko pak niste u mogućnosti da prisustvujete, obavještavamo Vas da ćete se već od početka decembra ove godine moći učlaniti u Alumni asocijaciju putem web-mail i to u potpunosti besplatno i time steći sva prava i obaveze redovnih članova ove asocijacije.


GPS Sistem SkyEye + poklon 6 meseci u GPS online sistemu BEOSKY-a - MN IT Vesti\nGPS Sistem SkyEye + poklon 6 meseci u GPS online sistemu BEOSKY-a\nCena: 23.600 RSD | Sa popustom:\nGPS Sistem SkyEye predstavlja sistem za daljinsko pozicioniranje i praćenje vozila, i pri tome koristi više različitih uslužnih servisa kao što su GPS - za odredjivanje tačne lokacije, GPRS - za prenos podataka, Internet - za vizuelni prikaz preko Web ili Desktop aplikacije ( preko 100 vozila ).\nU vozilo se ugrađuje uređaj GPS Sistem SkyEye, koji u sebi poseduje GPS prijemnik i pomoću koga određuje tačnu poziciju, u sebi još ima GSM/GPRS modul koji koristi mrežu mobilne telefonije za prenos podataka do servera. Pored osnovnih parametara, brzine, smera kretanja i tačne pozicije, uređaj ima mogućnost slanja više različitih statusa, koje može da detektuje, a to su nivo napona akumulatora, detekciju otvaranja/zatvranja vrata i prtljaznog prostora, aktiviranju panik tastera, kao i posebno definisanih tastera od strane krajnjeg korisnika. Tako prikupljeni podaci se šalju ka dispečerskom centru gde se obrađuju i korisnici sistema GPS Sistem SkyEye putem web aplikacije GPS Sistem SkyEye ili specijalizovanih Desktop aplikacija GPS Sistem SkyEye mogu vršiti nadzor svojih vozila u realnom vremenu.\nKompanija Beosky nudi tri komercijalna modela korišćenja GPS Sistem SkyEye sistema, a to je putem Web aplikacije GPS Sistem SkyEye, kada krajnji korisnici putem interneta uz autorizaciju sa korisničkim imenom i lozinkom pristupaju aplikaciji, gde imaju mogućnost prikaza vozila u realnom vremenu na mapi, analize kretanja vozila za određen vremenski period i kreiranja raznih vrsta izveštaja. U ovom slučaju korisnik bi uz kupovinu uređaja, plaćao samo mesečnu pretplatu korišćenja aplikacije.\nDrugi vid usluge je postavljanje kompletnog sistema GPS Sistem SkyEye u sedište krajnjeg korisnika, u ovom slučaju se postavlja server sa bazom podataka, sa nizom aplikacija koje opslužuju pomenuti server, kao i specijalizovana desktop aplikacija GPS Sistem SkyEye, koja direktno komunicira sa bazom podataka, koja ima zadatak administriranja čitavog voznog parka, vizuelni prikaz kompletne flote vozila, različite vrste analiza i kreiranje određenih izveštaja koji pospešuju iskorišćenost vozila i dovode do drastičnog smanjenja troškova.\nTreci vid ponude koji stize iz Beosky je instalacija desktop aplikacije na odredjene racunare kod krajnjeg korisnika, i oni ce putem interneta koristiti usluge kontrolnog centra koji se nalazi u sedistu kompanije Beosky . Koriscenjem desktop aplikacije ovim vidom usluge obezbedjuje se komotniji i detaljniji rad sa podacima, ali takodje ste ograniceni slobodom odakle mozete pratiti vozila, sto je jedina prednost web aplikacije.\nKada pricamo o troskovima, pre svega se misli na blagovremeno preusmeravanje vozila-predefinisanje rute, sistem pomaže prevoznicima da unaprede svoju realizaciju otklanjajući eventualna kašnjenja, i da na najbrži i najefikasniji način odgovore na zahteve svojih klijenata. Zahvaljujući raznim analizama koje Oris 08 pruža, moguće je optimizovati vozni park i direktno uticati na povećanje iskorišćenosti flote.\nPoklon : Ugradnja + 6 meseci u GPS online sistemu BEOSKY-a\nBEOSKY je relativno mlada perspektivna, efikasna i pouzdana organizacija sa izvanrednim rastom i odličnim potencijalom.\nTokom poslednjih nekoliko godina, BEOSKY je izgradio vodeću poziciju na domaćem tržištu u oblasti telekomunikacije, BEOSKY je unapredio svoje poslovanje u svim segmentima poslovne mreže, snažan finansijski rast, novi visoko obrazovani kadrovi sa novim proizvodima i uslugom samo su jedan deo uspešnog poslovanja na celoj teritoriji zemlje.\nBEOSKY sistem je prepoznatljiv po svom jedinstvenom konceptu, koji omogućava klientima da maksimalno smanje troškove u cilju sprečavanja zloupotreba i povećanjem efikasnosti svog poslovanja.


Press Online :: Obrazovanje :: Drugo polugodiste na vreme, ali se štrajk nastavlja\n12. 01. 2015. - Autor: Tanjug\nDrugo polugodiste na vreme, ali se štrajk nastavlja\nZa đake u Srbiji drugo polugodište počinje na vreme, prema utvrđenom kalendaru rada, a Štrajkački odbor četiri reprezentativna sindikata obrazovanja preporučio je školama koje zbog štrajka to još nisu učinile, da tokom raspusta učenicima zaključe ocene.\nMeđutim, sindikati saopštavaju da nastavljaju protest i u drugom polugodištu, jer sa Ministarstvom prosvete nisu postigli dogovor o njihovim zahtevima.\nSindikati u dopisu nakon današnjeg sastanka iskazuju revolt zbog, kako navode, očigledne opstrukcije u vezi sa Posebnim kolektivnim ugovorom (PKU) i namernog obmanjivanja javnosti izjavama iz Ministarstva prosvete da je tekst PKU usaglašen i spreman za potpisivanje.\nU dopisu upućenom premijeru Aleksandru Vučiću i ministru prosvete Srđanu Verbiću ističe se da su u subotu, 10. januara, sindikatima predstavljena negativna mišljenja Ministarstva rada, Ministarstva državne uprave i lokalne samouprave i Republičkog sekretarijata za zakonodavstvo o tekstu predloga PKU, koja su resornom ministarstvu dostavljena još sredinom decembra prošle godine.\nSindikatima je tom prilikom rečeno da su pojedini članovi predloga PKU u suprotnosti za zakonom, čime je iskazana još jedna neistina, navodi se u dopisu.\nSindikati su odlučili da se obrate Međunarodnoj organizaciji rada povodom opstruiranja pregovora o PKU od, kako navode, Ministarstva prosvete.\nReč je o nepoštovanju Konvencije 98, koja se odnosi na primenu principa prava organizovanja i kolektivnih pregovora, koju je Srbija ratifikovala 24. novembra 2000. godine, podsećaju sindikati.\nŠtrajk prosvetnih radnika u Srbiji počeo je 17. novembra u organizaciji Sindikata radnika u prosveti Srbije, Unije sindikata prosvetnih radnika, Sindikata obrazovanja Srbije i GSPRS "Nezavisnost".\nTraže da im se ne umanjuje zarada za deset odsto, donošenje PKU i zakon o platnim razredima i platnim grupama.\nDrugo polugodište za đake u Vojvodini počinje u četvrtak, 15. januara a u ostatku Srbije u utorak, 20. januara.


Počela je vakcinacija stanovništva protiv sezonskog gripa u Nišu – IN info\nPočela je vakcinacija stanovništva protiv sezonskog gripa u Nišu\nVakcinu protiv sezonskog gripa „TorVaxFlu“ , koju prozvodi Institut za virusologiju, vakcine i serume „Torlak“, građani mogu da prime u Domu zdravlja Niš, navodi se u saopštenju Doma zdravlja.\nVakcina se može primiti:\nUz nalog izabranog lekara u intervencijama Službe za zdravstvenu zaštitu odraslih u centralnom objektu Doma zdravlja Niš radnim danom i vikendom u vremenu od 07:30-19:30 časova, gradskim i seoskim zdravstvenim stanicama po ustaljenom rasporedu rada.\nBez naloga na vakcinalnom punktu u klubu centralnog objekta Doma zdravlja Niš radnim danom i vikendom u vremenu od 07:30-19:30 časova.\nTorVaxFlu vakcina može se primeniti i za preporučenu imunizaciju osoba uzrasta 18 do 65 godina, za koje nije predviđena obavezna imunizacija.\nU kategorije lica u posebnom riziku, za čiju vakcinaciju se navedena vakcina može primeniti spadaju trudnice, osobe sa hroničnim poremećajima plućnog sistema (uključujući astmu), hroničnim poremećajima kardiovaskularnog sistema (isključujući hipertenziju), metaboličkim poremećajima (uključujući šećernu bolest, gojaznost sa BMI> 40), bubrežnom disfunkcijom, hemoglobinopatijom, hroničnim neurološkim poremećajima, lica sa malignim oboljenjima, bez obzira na trenutni terapijski status, imunosupresijom (uključujući osobe sa HIV/AIDS, osobe sa funkcionalnom ili anatomskom asplenijom), lica sa izvršenim presađivanjem tkiva i organa/pripreme za presađivanje i drugo;\nlica smeštena i zaposlena u socijalno-zdravstvenim ustanovama prema epidemiološkim indikacijama, dodaju u saopštenju iz ove zdravstvene ustanove.\nImunizacija se sprovodi davanjem jedne doze vakcine (0,5ml), koja se aplikuje intramuskularno.\nprethodnaProvera sirene za javno uzbunjivanje u sredu\nsledećaZa niške vatrogasce besplatno letovanje u Grčkoj


Svako drugo dete na internetu više od četiri sata dnevno! - Zelena učionica\nSvako drugo dete na internetu više od četiri sata dnevno!\nInternet danas čini veliki deo svakodnevnice korisnika svih uzrasta, a značajno je okupirao i slobodno vreme najmlađih. Takva situacija tera roditelje da se zapitaju – da li su njihova deca bezbedna? Podstaknut time, Vip mobajl je sproveo onlajn istraživanje na temu bezbednosti dece na internetu od 2. do 10. aprila u kome je učestvovalo oko 2000 roditelja.\nNa osnovu rezultata istraživanja, svako drugo dete starosti od 7 do 15 godina na internetu se zadržava više od 4 sata dnevno, a čak 71 odsto roditelja smatra da je to previše vremena provedenog na mreži.\nRezultati istraživanja pokazali su da deca od najranijeg detinjstva, od treće do petnaeste godine sve više vremena provode na internetu, a najčešće na Youtube-u, društvenim mrežama ili igrajući onlajne igrice. Iako se čini da je reč prevashodno o zabavnom ili edukativnom sadržaju, neophodno je u obzir uzeti i da na internetu postoji mogućnost nekontrolisanog širenja i zloupotrebe informacija. Sa druge strane, deci je za razvijanje socijalnih i emocionalnih utisaka, koji su u osnovi razvoja socijalnih veština, neophodno da vreme provode sa svojim vršnjacima uživo, a ne isključivo u virtuelnom druženju.\n„Društvene mreže omogućavaju formiranje lažne slike o sebi, stvaraju lažno samopouzdanje koje nema realno uporište i upoređivanje sa lažnim predstavama koje drugi ljudi kreiraju. Nedostatak socijalnih veština i formiranje lažne slike mogu lako da uvedu dete u apatiju, beznađe, pad raspoloženja. Pored toga, čini se da su deca sama u ovome i da roditelji ne mogu da ih prate jer bi, pokazalo se, čak 76 odsto roditelja volelo da ima veću kontrolu nad sadržajima kojima pristupaju njihova deca“, ističe Irena Verner, master psiholog i izvršni direktor Psihološkog savetovališta „Centar“ u Beogradu.\nPsiholog savetuje da je sa detetom potrebno razvijati odnos poverenja, gde ono može da se obrati roditeljima ukoliko ima neki problem ili nedoumicu. S druge strane, uključenje dece na internet može se poistovetiti sa uključenjem dece u saobraćaj i spoljni život uopšte. Dakle, čak i ako niste vozač, učesnik ste saobraćaja kao pešak i kao roditelj imate obavezu da poznajete propise i obavestite svoju decu kako da se ponašaju da bi sačuvali svoju i tuđu bezbednost. Isto tako, čak i ako niste aktivan korisnik interneta i kompjuterske tehnologije, kao roditelj morate poznavati osnovna pravila i mere kontrole bezbednosti dece na internetu, a koji uključuju osnovna pravila komunikacije sa nepoznatim osobama.\nVip mobajl je u februaru ove godine u svoju ponudu uvrstio aplikaciju Vip DečjaZona, koja pruža sigurnost da dete neće biti izloženo neprimerenom sadržaju na „mreži”, te da će mobilni uređaj koristiti u razumnoj meri i na pravi način. Uz Vip DečjaZona aplikaciju roditelji imaju mogućnost da sami odrede koliko vremena dete može koristiti mobilni telefon i kojim sadržajima može da pristupi.\nFENOMENalne radionice za decu od 7 do 15 godina\nVučić: Potreban nam je hrabar ministar prosvete\nVode u našem kraju (prezentacija) – Bojana Pešić\nMinistarstvo saopštilo: Dopis koji kruži društvenim mrežama je falsifikat


Lideri zemalja EU otvorili trodnevni samit u blizini Soluna - 2003-06-19\nViše od 15 hiljada vojnika, policajaca i pripadnika obalske straže patrolira podruèjem u okolini Porto Karasa, hotelskog kompleksa u blizini Soluna. Grèki funkcioneri smatraju da æe mere obezbedjenja za vreme samita biti test njihovih sposobnosti da obezbede olimpijske igre koje æe sledeæe godine biti održane u Atini. Medju najvažnijim pitanjima na dnevnom redu samita je nacrt ustava EU, èiji tekst je usvojila konvencija kojom je predsedavao bivši francuski predsednik Valeri Žiskar D”Esten. Ovaj dokument predvidja ukidanje rotirajuæeg predsedništva, rešenja prema kojem su se zemlje èlanice smenjivale na položaju predsedavajuæeg Unije svakih šest meseci. Umesto toga bila bi uvedena funkcija dugoroènog predsednika Unije kao i ministra spoljnih poslova, dok bi broj èlanova Evropske komisije bio smanjen. Lideri 15 zemalja èlanica Evropske Unije i deset zemalja koje æe postati èlanice sledeæe godine imaæe priliku da iznesu svoje stavove u pogledu podnetog nacrta ustava, mada æe zvanièni pregovori o tom dokumentu poèeti tek u oktobru. Oèekuje se da æe lideri EU takodje nastojati da poprave podnose sa SAD posle rata u Iraku. Analitièari, medju kojima je i Stiven Everts iz londonskog Centra za evropsku reformu, smatraju da bi EU mogla da odigra ulogu u sprovodjenju bliskoistoènog mirovnog plana, poznatog kao ”mapa za mir“.\n”Ideja koja se može èuti ovih dana je da bi bile potrebne mirovne snage za Zapadnu obalu i Pojas Gaze. Prema ”mapi za mir“ Izrael bi trebalo da se povuèe sa okupiranih teritorija, ali su svi zabrinuti da bi to moglo da dovede do bezbednosnog vakuuma”.\nZemlja domaæin - Grèka je, sa svoje strane nastojala da podstakne što brže reforme u zemljama zapadnog Balkana, kako bi se i one pridružile Evropskoj Uniji. U tom, cilju Grèka je pozvala lidere pet balkanskih zemaja da se u subotu pridruže uèesnicima samita, kada se bude razmatralo to pitanje.


svi uslovi pod kojima se otvaraju kafići i restorani: bez muzike, sa pola kapaciteta! -\nsvi uslovi pod kojima se otvaraju kafići i restorani: bez muzike, sa pola kapaciteta!\nKako je naveo, ugostiteljski objekti će raditi do 22 časa, a što se tiče okupljanja, i dalje će biti dozvoljeno okupljanje do pet ljudi na jednom mestu, uz poštovanja razdaljine, nošenje maski i neophodnu dezinfekciju. Komentarišući meru vlade da će svi građani stariji od 16 godina, koji će do 31. maja dobiti bar jednu dozu vakcine protiv koronavirusa, moći da se prijave za pomoć od 3.000 dinara, Tiodorović kaže da „benefiti vakcinisanih moraju biti u skladu sa pravnim normama, sa Ustavom i zakonom“.\nŠto se tiče noćnih klubova, kazao je da će se sa odlukom o njihovom otvaranju sačekati još malo, „i onda kad smo sigurni da imamo ispod 100 novozaraženih na dnevnom nivou možemo pustiti da sve normalno funkcioniše“. „Sve što ćemo raditi narednih dana i nedelja biće zasnovano samo na egzaktnim podacima koje dobijamo od zdravstvenog sistema, i u skladu sa tim ćemo donositi odluke o postepenom popuštanju mera“, kazao je Tiodorović.\nucentar.rs / N1


Dodik: Bošnjaci od Srebrenice prave mit koji ne postoji - Svet - Dnevni list Danas\nPočetna » Svet » Dodik: Bošnjaci od Srebrenice prave mit koji ne postoji\nU Banjaluci se danas održava Međunarodna naučna konferencija o temi „Srebrenica, stvarnost i manipulacije“, čiji je cilj, prema najavi organizatora, utvrđivanje istine o ratnim događajima u Srebrenici i okolini od 1992. do 1995. godine.\nPredsedavajući Predsedništva BiH Milorad Dodik ocenio je da skupovi poput ovog „daju novu sliku o istini o ratnim događajima u Srebrenici i okolini od 1992. do 1995. godine“.\n„Nemoguće da je istina o dešavanjima u Srebrenici koncentrisana samo na sedam dana, kako su to kreirali predstavnici međunarodne zajednice. Istina podrazumeva čitav period rata, a i neke ranije istorijske procese“, rekao je Dodik novinarima u Banjaluci.\nPrema njegovim rečima, Srebrenica „nije bila tema sve do dolaska bivšeg visokog predstavnika Pedija Ešdauna u BiH“.\n„Ođednom su se setili da od toga naprave mit, a Bošnjaci ga nisu imali, pa pokušavaju da ga izgrade od Srebrenice“, naveo je on.\nDodik je rekao da je to „lažni mit koji ne postoji, već je to užasno teško stradanje koje pokazuje svu golgotu i okrutnost rata“.\nObraćajući se učesnicima konferencije, Cvijanović je rekla da cilj skupa nije poricanje zločina koje su u Srebrenici počinili pripadnici srpskog naroda, dodavši da „niko ne treba da očekuje da se može tolerisati zlonamerna konstrukcija čiji je cilj da se genocidnom proglasi RS ili narod koji je u prošlosti nekoliko puta bio suočen sa stvarnim pokušajima istrebljenja“.\n„U Srebrenici je bio stacioniran holandski bataljon UNPROFOR-a sa zadatkom da razoružaju muslimanske jedinice, ali to nisu nikada uradili“, navela je Cvijanović.\nOna je ocenila da su međunarodne snage omogućile muslimanskim jedinicama da se „konsoliduju unutar demilitarizovane zone, da napadaju okolna srpska sela, da vrše monstruozne zločine nad srpskim stanovništvom, a da se potom bezbedno vraćaju u zonu unutar koje, formalno, nisu smeli ni da postoje kao oružana formacija“.\n„S ciljem utvrđivanja istine o ratnim dešavanjima u Srebrenici i njenoj široj okolini, Vlada Republike Srpske je osnovala Međunarodnu komisiju za istraživanje stradanja svih naroda u srebreničkoj regiji od 1992. do 1995. godine“, kazala je predsednica RS.